ועדת הכספים, כנסת 19, פרוטוקול מספר 223, 2013-11-26 12:45

ניסן סלומינסקי: שלום, אני פותח את הישיבה.

ניסן סלומינסקי: בבקשה, אלעזר.

ניסן סלומינסקי: זה קשור להעברות כספיות?

אלעזר שטרן: כן, קשור רק להעברות כספיות.

אלעזר שטרן: אני חושב שמשקרים אותנו פה.

אלעזר שטרן: שאלנו יותר מפעם אחת אם יש כספים קואליציוניים – לא משנה איך יקראו לזה - נאמר לנו שלא.

אלעזר שטרן: אני עושה עבודה של חבר בוועדת הכספים, ולפי מה שאני מבין התפקיד שלי הוא גם לפקח על עבודת הממשלה.

אלעזר שטרן: אני מסתכל גם על פסיקות בית המשפט העליון, גם כשהוא הכיר במושג הזה של ההעברות.

אלעזר שטרן: ההסבר שלו, והוא הסתמך על תאריכים, מתי לא יכלו להביא את דברים בתוך התקציב קודם: כשנסגרו הסכמים קואליציוניים יומיים לפני שהושבעה הממשלה.

אלעזר שטרן: זה לא המצב שלנו.

אלעזר שטרן: אם היינו מגישים שאלות ומקבלים תשובות טובות, אז יכול להיות שהיה בסדר.

אלעזר שטרן: אבל אני אומר לך – תסלח לי על הביטוי, המקום הזה לא סובל את זה – משתינים עלינו.

אלעזר שטרן: אנחנו מקבלים תשובות או שלא מקבלים בכלל תשובות.

ניסן סלומינסקי: אתה מדבר עם האוצר?

אלעזר שטרן: כן.

ניסן סלומינסקי: בהליך שקבענו?

אלעזר שטרן: בהליך שקבענו.

ניסן סלומינסקי: אז זה חמור מאוד.

אלעזר שטרן: בהליך שקבענו, גם היום אראה לך את זה.

אלעזר שטרן: או שלא מקבלים תשובות על שאלות שאנחנו מגישים.

אלעזר שטרן: ועכשיו המכונה צריכה לעבוד, בהקשר.

אלעזר שטרן: יש שרים שיותר ויש שרים שפחות.

אלעזר שטרן: אני מודה - - -

יעקב ליצמן: כספים קואליציוניים חייבים הנחה על שולחן הכנסת.

יעקב ליצמן: שאבין מה שאתה אומר – אתה מדבר על דברים שלא הונחו.

אלעזר שטרן: נכון.

יעקב ליצמן: אז זה - - -

אלעזר שטרן: נכון.

אלעזר שטרן: אני אומר בצורה משתמעת לשני פנים שיש כספים והסכמים שלא הונחו על שולחן הכנסת, והשאלה הזאת נשאלה בזמנו וקיבלה תשובה שלילית.

אלעזר שטרן: אחרת אין לי הסבר לי בכלל למה שקורה כאן.

יעקב ליצמן: חוץ מה-50 מיליון - - - ?

אלעזר שטרן: אני רוצה לומר יותר מזה.

אלעזר שטרן: אני גם שומע את השיח במסדרונות הכנסת, שברור שיש כספים קואליציוניים, וגם אליי פונים אנשים שאומרים: קיבלו ממפלגות אחרות, ומה עם הכספים הקואליציוניים שלנו?

אלעזר שטרן: ואני אומר להם: אין, וקשה להם להאמין.

אלעזר שטרן: כמו בדיון הקודם, בוודאי שר או חבר כנסת, נאמנים עליי דבריהם, עד שיוכח אחרת.

אלעזר שטרן: לצערי, יש שר אחד, דוגמת שר השיכון, שאני יודע שהוא לא דובר אמת וזה הוכח בוועדת האתיקה, ואני לא רוצה להיכנס לזה.

אלעזר שטרן: כשאני צריך להעביר לו כספים - - -

משה גפני: מה, שר השיכון לא דובר אמת?

<קריאה: אבל זה לא קשור לדיון - - -

אלעזר שטרן: שר השיכון לא דובר אמת.

אלעזר שטרן: כן, זה מה שאני אומר, חבר הכנסת גפני.

אלעזר שטרן: ככה אני אומר פה, לפרוטוקול למי שרוצה שישמע את זה, בהקשר הזה, וזה הוכח על-ידי ועדת האתיקה.

יעקב ליצמן: אני מסכים שיש דברים - - -

אלעזר שטרן: בהליך הזה, שהוא לא הליך של אישור תקציב, שאנחנו מתכנסים כל שבוע להעביר מאות מיליונים, אם אין אמון אז התחושה שלי היא שאני חוטא לתפקידי בהקשר הזה, במיוחד כחבר קואליציה.

אלעזר שטרן: שעל פניו, לפעמים רוצים שנהיה סוג של מכונת הצבעות.

אלעזר שטרן: אני חושב שהעניין הזה צריך להתברר עוד פעם.

אלעזר שטרן: זאת אומרת, להחליט.

אלעזר שטרן: קודם כול, אתה, כיושב ראש הוועדה, תגיד לנו את זה, שלמרות מה שאני חושב ומה שאני יודע אין דברים שלא הונחו, לא בכתב ולא בעל פה.

אלעזר שטרן: לא סוכמו דברים במשא ומתן הקואליציוני שיועברו סכומים של כספים.

אלעזר שטרן: ואני לא מדבר על 1 מיליון ולא על 100 מיליון, שלא סוכם במשא ומתן הקואליציוני התחייבות למפלגות, שיועברו להם כספים למה שהם יגדירו אחר כך.

אלעזר שטרן: זה דבר אחד.

אלעזר שטרן: הדבר השני, שתגיד אתה שאולי זו כנסת אחרת, שאנחנו שואלים שאלות שאולי בעבר לא שאלו, אבל העננה הזאת של כספים ייחודיים או כספים קואליציוניים מרחפת על ועדת הכספים הרבה מאוד שנים.

אלעזר שטרן: אני באתי לכאן, לא הלכתי לחוץ וביטחון ולא הלכתי לכלום - - -

משה גפני: לא מרחפת, עם כל הכבוד.

משה גפני: לוועדת הכספים בקדנציה הקודמת בא כסף והיה כתוב: זה כספים קואליציוניים.

אלעזר שטרן: אוקיי.

אלעזר שטרן: אז שיגידו.

משה גפני: מונח על שולחן הכנסת.

אלעזר שטרן: אז זה מה שאני אומר.

יעקב ליצמן: אלעזר, אתה צריך לחזור למה שהתחלתי קודם – אם הכסף היה מונח על שולחן - - -

אלעזר שטרן: חבר הכנסת ליצמן, אני אחזור לאן שאני אחזור, תאמין לי.

אלעזר שטרן: אני אומר עוד פעם: אני מבקש את התשובה הזאת.

אלעזר שטרן: איפה שאין תשובות שמספקות אותך, כבן אדם אחראי, כיושב-ראש הוועדה, או שאין תשובות בכלל - אל תביא לנו את זה.

אלעזר שטרן: לא רב אורי ולא רב שמורי בהקשר הזה.

אלעזר שטרן: אל תביא את זה.

אלעזר שטרן: זה דבר אחד.

אלעזר שטרן: הדבר השני, אני שואל עוד פעם – תגיד לנו בקולך שאני טועה, שלא נעשו הסכמים כאלה, לא בכתב ולא בעל פה ואין אף מפלגה שהובטחו לה כספים שאחרי זה יוגדרו בדיוק לְמה.

אלעזר שטרן: תאמין לי, כשאתה תסתכל לי בעיניים ותגיד לי את זה, יהיה לי יותר קל להמשיך להיות כאן.

אלעזר שטרן: ועד אז, אני אומר את מה שאני מקווה שברור, שאני עם לעשות עם עצמי שקר – עד כאן, בהקשר הזה.

ניסן סלומינסקי: לשאלה הזאת: כפי שכולכם יודעים, לא הייתי במשא ומתן הקואליציוני.

ניסן סלומינסקי: ההיפך, הייתי רחוק מזה, לצערי או לא לצערי.

ניסן סלומינסקי: אני לא יודע מה נעשה שם.

ניסן סלומינסקי: אני רק יודע שמבחינת החוק, הסכם שצריכים להודיע עליו – ליצמן או גפני, תגידו - - -

אלעזר שטרן: ניסן, אבל אתה יכול לדעת את זה.

ניסן סלומינסקי: תן לי דקה.

ניסן סלומינסקי: רצית תשובה.

אלעזר שטרן: אתה יכול לדעת.

אלעזר שטרן: את התשובות האלה, של: אכלו לי, שתו לי, אני לא יודע - אנחנו מכירים.

ניסן סלומינסקי: רצית תשובה ממני, אז אגיד.

ניסן סלומינסקי: נדמה לי שמבחינת החוק מה שצריך להניח זה רק הסכמים כתובים ולא דברים שדוברו בעל פה.

משה גפני: גם בעל פה צריך להודיע.

ניסן סלומינסקי: אוקיי.

ניסן סלומינסקי: אז אני לא יודע להגיד לך, כי לא הייתי.

ניסן סלומינסקי: מה שאני יודע שנשאלה השאלה הזאת לפני ההצבעה וניגש סגן שר האוצר והודיע שאין.

יעקב ליצמן: הוא לא דייק.

יעקב ליצמן: כששאלתי אותו על - - -

ניסן סלומינסקי: אני אומר לך מה שאני יודע.

ניסן סלומינסקי: אם לאחר מכן, במהלך השנה, ישנם כל מיני הבנות או מחויבויות או כל מיני דברים - אני מניח שקיימים כאלה דברים.

ניסן סלומינסקי: אני לא יודע להגיד לך עם איזה מפלגות, לא יודע עם איזה אנשים – ישנם.

ניסן סלומינסקי: אבל אם עולה סגן שר האוצר ומודיע שאין, ואני לא הייתי שותף - - -

אלעזר שטרן: אולי גם הוא יגיד שהוא לא היה שותף, בגלל זה הוא אמר שאין.

אלעזר שטרן: אבל עכשיו אנחנו יודעים שיש.

ניסן סלומינסקי: שאלו את שר האוצר, והוא עלה מטעמו ואמר את זה.

ניסן סלומינסקי: אני אומר שוב: אם הייתי שותף במשא ומתן זה משהו אחר.

ניסן סלומינסקי: לא הייתי שותף, כולכם יודעים את זה, לא צריך כאן עדות גדולה.

ניסן סלומינסקי: אז אני לא יודע להגיד, אני רק יודע מה ששמעתי.

ניסן סלומינסקי: שמעתי במו אוזניי – וזה הוא אמר – שאין, נקודה.

ניסן סלומינסקי: יכול להיות שלאחר מכן נוצרו דברים, וזה טבעי.

ניסן סלומינסקי: דרך אגב, לא רק עם הקואליציה.

ניסן סלומינסקי: גם יכול להיות שעם הרבה גופים באופוזיציה ישנן הבנות.

ניסן סלומינסקי: לא יודע את כול, לא שולט על כולם ואני גם לא בודק את כולם.

ניסן סלומינסקי: אבל אני יודע שבתקופות שהייתי באופוזיציה עשו אתי הבנות.

משה גפני: אלה היו ימים אחרים.

ניסן סלומינסקי: אני לא יודע.

ניסן סלומינסקי: אני רק אומר.

זבולון כלפה: זה תלוי ביושב ראש ועדת הכספים.

משה גפני: זה תלוי לא מעבירים - - - לבעיות קשות שיש בחברה.

ניסן סלומינסקי: את עיקר התמיכות הוצאתי כשהיינו באופוזיציה דווקא.

משה גפני: נכון, אבל זה היה ימים אחרים.

משה גפני: לא כמו היום.

ניסן סלומינסקי: יכול להיות.

ניסן סלומינסקי: זו נקודה אחת.

ניסן סלומינסקי: נקודה שניה, אם אין תשובות טובות – לצערי, אני לא מספיק לעבור על השאלות ועל התשובות - אז נזמין לישיבה הבאה שוב את יעל מבורך, האחראית עליהם, ונדבר אתה דברים ברורים.

ניסן סלומינסקי: גם היא רוצה ואנחנו רוצים שהתשובות תהיינה תשובות אמיתיות וברורות.

ניסן סלומינסקי: נכון שבעל פה לפעמים אפשר לשאול יותר, אבל זו כל המטרה של המבנה הזה, והוא אמור לעבוד.

ניסן סלומינסקי: לפחות מבחינתה, והיא גם אמרה לנו כמה פעמים, שאם יש רפרנט שלא נותן תשובה נכונה – להגיד לה.

ניסן סלומינסקי: אני יודע שהיא נזפה בהם.

ניסן סלומינסקי: אז ההיפך, אם אין תשובות ברורות או טובות, אדרבא.

ניסן סלומינסקי: אני פשוט מצטער שאני לא מספיק לעבור על השאלות, אז אני לא יודע להגיד.

ניסן סלומינסקי: אבל אם יש הרגשה, אני אזמין אותה לישיבה הבאה ונדבר על זה אתה.

אלעזר שטרן: אני יכול לבקש משהו?

ניסן סלומינסקי: כן, ודאי.

אלעזר שטרן: המשא ומתן הקואליציוני זה היסטוריה.

אלעזר שטרן: אני חושב שמאז כבר הונחו בפנינו כל מיני - - -

משה גפני: רגע, התנועה לא קיבלה שום דבר?

אלעזר שטרן: אפס.

ניסן סלומינסקי: אולי הוא לא יודע.

אלעזר שטרן: אבל אני שאלתי לא רק במשא ומתן הקואליציוני, שאלתי גם אחריו.

ניסן סלומינסקי: להערכתי, יכול להיות שהתנועה קיבלה דברים שהם לא כסף והם יותר חשובים ויותר גרועים מכסף לפעמים.

ניסן סלומינסקי: אין לי מושג.

ניסן סלומינסקי: אנחנו מודאגים מהנושא הזה.

אלעזר שטרן: גפני, אתה נהנה מהשיח של הקואליציה, אז ניתן לך להמשיך.

אלעזר שטרן: למרות שהתנועה היא חלק מהקואליציה, ולפעמים גם כשיש לה ביקורת היא לא אומרת את זה בחוץ, היא לא קיבלה כספים על זה.

אלעזר שטרן: אתה מבין?

אלעזר שטרן: הוא יגיד לך שגם בחלק מהקואליציה בשביל מסחטת הכספים הזאת וגם משתינים לתוך הקואליציה.

אלעזר שטרן: זה בסדר - - -

ניסן סלומינסקי: אלעזר, אני לא אופתע אם גם לחלק מקבוצות האופוזיציה יש הבנות.

ניסן סלומינסקי: זה בסדר.

משה גפני: לנו אין.

משה גפני: אנחנו מקבלים רק קיצוצים.

יעקב ליצמן: כספים שמורידים מאתנו אתם מקבלים.

יעקב ליצמן: בישיבות – זה קורה; בתרבות – קורה.

יעקב ליצמן: בכל מקום.

אלעזר שטרן: יש לי רק בקשה קצרה, כדי שיתחיל הדיון, בגלל שיש פה כנראה גם כמה כספים שהם ישרים וצריך להעביר אותם.

אלעזר שטרן: על כספים שלא קיבלנו תשובה בכלל – אתה בטח תחליט שלא דנים בהם.

אלעזר שטרן: תחסוך לי את - - -

ניסן סלומינסקי: אני לא יודע מה זה, אבל כשנגיע אתה תגיד ונראה.

אלעזר שטרן: אני אגיד לך.

אלעזר שטרן: הכול עבר בנוהל שאתה קבעת.

אלעזר שטרן: בנוהל שאתה קבעת הגשתי שאלות, חלקן ריק.

ניסן סלומינסקי: ריק?

אלעזר שטרן: ממש ככה.

ניסן סלומינסקי: טוב.

ניסן סלומינסקי: נגיע לדבר ונראה.

אלעזר שטרן: אפשר לעשות צחוק מאתנו - - -

ניסן סלומינסקי: לא, לא.

אלעזר שטרן: אוקיי, אז אתה תראה את זה.

אלעזר שטרן: אבל אני מבקש דבר אחד - שכדי שלא נחזור עוד פעם לשאלה הזאת ולא יהיה פה משהו שמרחף בחלל החדר, תבדוק עוד פעם: האם מאז המשא ומתן שלא היית שותף לו, האם הבנת משהו לא נכון.

אלעזר שטרן: אל תחזור אליי על 10 מיליון.

ניסן סלומינסקי: אם יש הבנות אף אחד לא יגיד לך וזה לא עניינו של כל אחד.

ניסן סלומינסקי: לדוגמה, אם יש הבנות עם זבולון, נניח, לגבי כל מיני נושאים - - -

אלעזר שטרן: נגיד אתי.

אלעזר שטרן: שיהיה לך יותר קל.

ניסן סלומינסקי: ונניח שאני אדע עליהן, אני צריך לבוא ולהגיד לך?

ניסן סלומינסקי: אם הוא הצליח להגיע עם האוצר להבנות, ודווקא לא בגללנו אלא בכלל ועדת הפנים – אין לי מושג.

זבולון כלפה: אין חשש כזה.

ניסן סלומינסקי: אבל אתה יודע שיש לפעמים כאלה - - -

אלעזר שטרן: יכול להיות שיש דבר שאי אפשר לראות אותו?

ניסן סלומינסקי: אין לי מושג.

ניסן סלומינסקי: מאיפה אני יודע?

ניסן סלומינסקי: אם יש הבנות או דברים כאלה?

אלעזר שטרן: גם הבנות.

אלעזר שטרן: יכול להיות שעובר שקל מתקציב המדינה – לא בוועדה חסויה - בלי שאפשר לראות את זה?

משה גפני: אפשר לראות, רק אתה לא יודע שזה קואליציוני.

אלעזר שטרן: אבל ניסן אומר שהוא לא יודע בכלל.

ניסן סלומינסקי: מה, אני יודע איפה להסתכל כל דבר?

ניסן סלומינסקי: יש גם כאלה שיש אתם הבנות, העיקר שלא יבואו.

ניסן סלומינסקי: גם זה קורה, גם זה יודעים.

אלעזר שטרן: אז תהיה מוכן לרענן את השאלה הזאת?

ניסן סלומינסקי: בסדר.

ניסן סלומינסקי: אוקיי.

סתיו שפיר: אני חושבת שהדיון לא מספיק מפוקס.

סתיו שפיר: אני שותפה לחששותיו של אלעזר וגם שמחה שהם מועלים בוועדה על-ידי חברי כנסת נוספים.

סתיו שפיר: חשוב להפריד בין הדברים.

סתיו שפיר: הפרקטיקה של העברות תקציביות היא פרקטיקה שבמקרים מסוימים היא רצויה ונדרשת, אפילו הכרחית – במקרים שבהם צריך לערוך שינויים בתקציב, ולכן היא אפשרית, על פי חוק התקציב.

סתיו שפיר: מה המקרים שמהם אנחנו חוששים?

סתיו שפיר: חלק מההעברות התקציביות – ואת זה אנחנו מגלים פה בדיונים הארוכים והמייגעים, ואני בטוחה שהם מייגעים את כולם במידה שווה – אנחנו מגלים שמקורן בשינויים שמתבצעים שנה אחר שנה, לפעמים 20 שנה שאותה העברה מתבצעת שוב ושוב ושוב ומשום מה מעדיפים לא להכניס אותה לבסיס התקציב.

סתיו שפיר: אפשר לתהות על כך, אבל יכול להיות שזה בגלל שמשרד האוצר רוצה להחזיק מאוד מאוד קצר גופים מסוימים, מרשויות מקומיות ועד עמותות ועד משרדי ממשלה וכו'.

סתיו שפיר: ויש העברות שגם הן העברות קבועות שעוברות כמה שנים ברצף או שנה כן ושנה לא, אבל הן היו ידיעות מראש לפני בסיס התקציב, ואלה העברות פוליטיות.

סתיו שפיר: נראה כאילו העברות אלה סוכמו בשקט, בסודי סודות, בין גופים שונים בקואליציה ומחוצה לה.

סתיו שפיר: פיתויים פוליטיים, פיתויים כספיים, כשמודבר, כאמור, בכספי ציבור.

סתיו שפיר: כבוד יושב-ראש הוועדה, היית שותף למהלך היסטורי מבורך, שבפעם הראשונה חברי הכנסת בוועדה קיבלו את הטבלאות האיומות האלה שבוע לפני הישיבה ושבוע לפני צריך להצביע עליהן.

סתיו שפיר: זה באמת דבר מבורך, ולא ייאמן שזה לא היה ככה קודם, שחברי הכנסת היו מגיעים לפה וצריכים להצביע על זה מיד.

סתיו שפיר: יותר מזה, אני רואה שגם עכשיו היועצים המשפטיים של הוועדה לא נמצאים פה, ואני מבינה שעד לפני כמה שנים היה נהוג שהיועצים המשפטיים בכלל לא היו נוכחים במהלך העברות תקציביות.

סתיו שפיר: זאת אומרת, אף אחד לא ראה בזה איזושהי פרקטיקה שיש בה משהו לקוי.

סתיו שפיר: ניסן, לי ולך יצא לאחרונה להיות בכמה ראיונות משותפים בעניין העברות תקציביות, ובהם אמרת משהו שמאוד הסכמתי אתו - הבעיה הגדולה היא לא בהעברות אלא באופן שבו נקבע התקציב.

סתיו שפיר: הבעיה הגדולה היא בכך שבדרך שבה הוועדה הזו דנה בתקציב אנחנו לא מצליחים לעשות את העבודה שאנחנו מתבקשים לעשות ונדרשים לעשות.

סתיו שפיר: הדיון הוא קצר מדי, הוא לא מקיף, הוא לא יעיל.

סתיו שפיר: אפשר גם ללכת אחורה ולחשוב על הדרך שבה מתוכנן התקציב, בכלל וגם לאור מה שאנחנו רואים שהממשלה הזאת עושה, וראינו אתמול עם הזיגזוג בהחלטות כלכליות.

סתיו שפיר: יכול להיות שהוועדה יכולה לעשות מהלך היסטורי נוסף, לקחת את הדבר הזה קדימה ולערוך דיונים יותר מקיפים על הדרך שבה התקציב נקבע, איך התקציב מועבר בוועדה הזו, איך לשפר את ההליך הזה.

סתיו שפיר: זה עוד לפני שאנחנו נוגעים בהעברות התקציביות.

סתיו שפיר: לעניין ההעברות התקציביות עצמן - שלחתי אליך מכתב כבר לפני חודש וחצי שדורש, באופן שאני חושבת שיהיה מקובל על חלק ניכר מיושבי הוועדה, שנמשיך להעביר העברות תקציביות שהן נדרשות והכרחיות עכשיו, אבל נקפיא את כל אותן העברות שהיו ידועות לפני מועד הגשת התקציב, בגלל שנראה לי שבדבר הזה יש משהו שסותר את חוק יסוד: משק המדינה, שדורש שתקציב המדינה יעבור על כל שינוייו.

סתיו שפיר: ועדיין לא קיבלתי מענה למכתב הזה, לא קיבלתי שום התייחסות.

סתיו שפיר: ברגע שלא תהיה התייחסות גם נצטרך לנקוט בצעדים משפטיים, ואני חושבת שזה חבל שחבר כנסת צריך ללכת לבג"ץ כדי לתקן משהו שאפשר לתקן כאן בכנסת, ואפשר אפילו להתחיל אותו מהוועדה.

סתיו שפיר: אני באמת מציעה שניקח את הרוח הקולקטיבית הנעימה שיש פה קדימה, ונעשה פה פעם אחת שינוי שיוכל ליצור תקציב מדינה יעיל, נקי, שקוף ושהציבור ידע מה עושים בכסף שלו.

ניסן סלומינסקי: טוב.

ניסן סלומינסקי: אז אני חוזר כי אנחנו רוצים להתחיל בהעברות וכל שבוע אנחנו דנים בנושא הזה, אז אענה עוד פעם תשובה אחת.

ניסן סלומינסקי: לגבי איך מכינים תקציב מדינה וכו' – זה סיפור אחד.

ניסן סלומינסקי: יכול להיות שאם אנחנו רוצים לדון על תקציב המדינה אז הזמן הוא לפני אישור.

ניסן סלומינסקי: ואם ירצו לדון גם על התקציב – בכבוד.

ניסן סלומינסקי: בינתיים אנחנו דנים - - -

סתיו שפיר: לפני אישור כבר אי אפשר לדבר על איך כותבים - - - .

ניסן סלומינסקי: כן אפשר.

ניסן סלומינסקי: זה הזמן, אם רוצים.

ניסן סלומינסקי: בדרך כלל אנחנו דנים על חוק ההסדרים וכמעט לא דנים על התקציב ואף אחד לא מסתכל על זה.

ניסן סלומינסקי: זו התשובה השניה.

ניסן סלומינסקי: התשובה השלישית: הלוואי שכל התקציב לא היה עובר כמו שהוא עובר אלא היה עובר כמו שההעברות האלה עוברות.

ניסן סלומינסקי: כי לכל משרד יש ספר כזה שמן, שאף אחד כמעט לא יודע מה כתוב שם, מה המספרים.

ניסן סלומינסקי: אף אחד לא יודע, אף אחד לא בודק ואף אחד לא שואל, וזו המאסה, זה ה-300 מיליארד.

ניסן סלומינסקי: מצד שני, פה כל דבר שעובר אנחנו יודעים.

סתיו שפיר: - - - משנה אם הוא עובר.

ניסן סלומינסקי: דקה.

ניסן סלומינסקי: אמרתי לך: אם הדבר הזה היה מופיע בספר התקציב, בחיים לא היינו שזה קיים, לא היינו יודעים מה זה ולא היינו שואלים.

ניסן סלומינסקי: רק בגלל שזה עובר עכשיו בוועדה יש דיון ואנחנו יודעים ומבינים.

ניסן סלומינסקי: לא תמיד מסכימים – יש קואליציה, יש אופוזיציה, יש כל מיני דעות.

ניסן סלומינסקי: זה בסדר.

ניסן סלומינסקי: אז ההיפך, אם כל תקציב המדינה היה עובר בדרך הזאת, היינו יודעים על התקציב.

ניסן סלומינסקי: אבל זה בלתי אפשרי, כמובן.

ניסן סלומינסקי: אז ההיפך, כל מה שעובר פה נותן לנו להבין דברים, שאם היו מקבלים את עמדתך לא היית יודעת את זה בכלל, כי זה בכל הספרים האלה שאף אחד לא מגיע אליהם, לא רואה את זה ולא - - -

סתיו שפיר: בדיוק, אז אתה מסכים אתי שצריך לקרוא את זה בצורה אחרת.

ניסן סלומינסקי: הפוך.

ניסן סלומינסקי: אז לפחות טוב שזה עובר פה, אז לפחות את זה אנחנו מבינים ויודעים.

ניסן סלומינסקי: יכולים לאשר ויכולים לא לאשר, וקרו דברים שאנחנו לא מאשרים או לא מעלים.

סתיו שפיר: לא מדויק.

סתיו שפיר: ההעברות האלה, אנחנו לא מקבלים אותן כחלק ממכלול.

סתיו שפיר: כשאתה מקבל כזו פנייה להעברה אתה לא יודע מה התקציב הבסיסי של הסעיף הזה ושל המשרד, כמה כבר העבירו להם לפני כן.

סתיו שפיר: כל העבודה הזאת, אנחנו עושים עבודה סיזיפית בעצמנו.

ניסן סלומינסקי: את יכולה לדעת.

ניסן סלומינסקי: את שואלת ומקבלת.

ניסן סלומינסקי: אם תפתחי את ספר התקציב, תוכלי גם חלק גדול לדעת.

סתיו שפיר: ברור שצריך לפתוח את ספר התקציב, אבל למה לעשות את זה ככה?

ניסן סלומינסקי: אז מה רצית שיהיה?

סתיו שפיר: אפשר להשיג את המידע, אבל לא הלכנו.

סתיו שפיר: אני לא - - - אני חברת כנסת.

ניסן סלומינסקי: את רצית שזה יופיע בספר התקציב, שבכלל לא תדעי את זה.

סתיו שפיר: לא.

סתיו שפיר: אני רוצה שהמספרים האלה יגיעו אלינו בצורה הגיונית.

ניסן סלומינסקי: נישאר כנראה בחילוקי דעות, וזו סיבה טובה שיהיו לנו עוד כמה הופעות.

סתיו שפיר: אני רק רוצה את תשובתך לגבי המכתב, שעוד לא קיבלתי עליו - - -

ניסן סלומינסקי: בסדר, אני אראה אותי אני - - -

סתיו שפיר: מה זה אראה אותו?

סתיו שפיר: עבר חודש וחצי.

ניסן סלומינסקי: בסדר.

ניסן סלומינסקי: אני מסביר כל הזמן בעל פה.

ניסן סלומינסקי: אם זה לא טוב אז גם אכתוב.

סתיו שפיר: לא הסברת את תשובתך למכתב.

ניסן סלומינסקי: אוקיי.

ניסן סלומינסקי: אז יהיה לנו עניין שכל פעם נוכל להופיע בתקשורת.

ניסן סלומינסקי: זה בסדר.

ניסן סלומינסקי: אנחנו עוברים עכשיו לפניות.

ניסן סלומינסקי: פנייה מס' 189.

סתיו שפיר: לא, אותי לא מעניין להופיע בתקשורת.

סתיו שפיר: אותי מעניין שדברים ישתנו פה, זה בדיוק ההבדל.

סתיו שפיר: אם זה מה שאתה רוצה - - -

ניסן סלומינסקי: לא אני היוזם.

ניסן סלומינסקי: את מביאה אותי.

ניסן סלומינסקי: זה בסדר.

סתיו שפיר: אפשר פעם אחת גם לענות לטענות עצמן.

ניסן סלומינסקי: כמו שהיה פעם בין שינוי לש"ס.

סתיו שפיר: ניסן, אתה הופך את המקום הזה לבדיחה.

סתיו שפיר: אפשר לענות לעניינם של דברים ולא להתחמק בכל מיני פיתולים פוליטיים.

ניסן סלומינסקי: אני חושבת שעניתי לך לעניינו יותר עמוק ממה שאפשר.

ניסן סלומינסקי: תחשבי על התשובה ותראי שאני צודק.

סתיו שפיר: לא קיבלתי תשובה.

סתיו שפיר: הסכמת אתי על זה שהתקציב עובר פה בצורה שהיא מבזה.

סתיו שפיר: אחלה, בוא נשנה את זה.

ניסן סלומינסקי: לא, לא אמרתי את זה.

סתיו שפיר: > אמרת.

סתיו שפיר: אתם לא יכולים לדון בתקציב, תגידי תודה שלפחות בהעברות התקציביות את יכולה להסתכל - - -

ניסן סלומינסקי: את מדברת התקציב כולו.

ניסן סלומינסקי: עזבי, עכשיו אנחנו מדברים על העברות כספיות.

סתיו שפיר: אתה רק מסכים אתי על הטענה, אבל איפה היכולת לשנות אותה?

ניסן סלומינסקי: אני לא יודע להגיד לך עכשיו איפה אפשר - - -

סתיו שפיר: אתה יושב-ראש ועדת הכספים.

ניסן סלומינסקי: העברה 189.

ניסן סלומינסקי: בבקשה.

<עופר מרגלית: הפניה נועדה למימון 88.5 מיליוני שקלים לתקצוב מענק לחברת התקשורת שזכתה במכרז שניהלה המדינה.

<עופר מרגלית: בתקנות אתם רואים 75 מיליון כי חלק מהשינוי הוא פנימי בתוך התוכנית, אבל ציינו בדברי ההסבר את סך הכסף שמועבר לחברה.

יעקב ליצמן: מאיפה הפער בין 75 ל-89 מיליון?

יעקב ליצמן: הוא לא מופיע כאן.

יעקב ליצמן: כרגע אתה נוקב בסכום שלא מופיע בדף.

יעקב ליצמן: איפה הפער של הכסף?

יעקב ליצמן: למה זה לא מופיע בדף הזה?

<עופר מרגלית: כי הפירוט שמופיע פה הוא ברמה של תוכנית.

<עופר מרגלית: יש מתחת עוד רמה, שהיא רמה של תקנות.

<עופר מרגלית: בתוך התוכנית הזאת יש שינוי פנימי.

יעקב ליצמן: עם כל הכבוד, אדוני, אנחנו לא מבינים תוכנית.

יעקב ליצמן: אנחנו צריכים לאשר.

יעקב ליצמן: אתה אומר לי שאתם רוצים 89 מיליון שקלים, ו-75 הבאת לי מאיפה?

יעקב ליצמן: הפער - - -

ניסן סלומינסקי: מה ששואלים: 13 מיליון שקל, לאן הם הולכים?

ניסן סלומינסקי: אם אתה אומר שמימון המענק לחברת התקשורת עולה רק 75 מיליון - - -

<עופר מרגלית: לא, לא.

<עופר מרגלית: אחדד.

ניסן סלומינסקי: תסביר עוד פעם, אולי לא הבנו.

אלעזר שטרן: שאלתי וקיבלתי על זה תשובה.

<עופר מרגלית: זה באמת נשאל מראש על-ידי חבר הכנסת אלעזר שטרן והעברנו תשובה.

<עופר מרגלית: סך הסכום שמועבר לחברה – לכן רשמנו את זה פה, כדי שזה יועבר בצורה ברורה – הוא 88.5 מיליון שקלים.

<עופר מרגלית: מה שמבוצע בפנייה הזאת זה הסטה של 75 מיליוני שקלים אל התוכנית הזאת, כדי להשלים את סך הסכום של 88.5 מיליון.

<עופר מרגלית: בעצם ה-13.5 מיליון היה בתוך התוכנית.

ניסן סלומינסקי: היה בבסיס?

ניסן סלומינסקי: אז תגיד.

ניסן סלומינסקי: מי בעד אישור ההעברה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: תודה, הפנייה אושרה.

אלעזר שטרן: אני מבקש הערה שתירשם לפרוטוקול.

ניסן סלומינסקי: לנושא הזה?

אלעזר שטרן: כן.

ניסן סלומינסקי: אוקיי, שהתשובה היתה טובה.

אלעזר שטרן: התשובה היתה בסדר.

אלעזר שטרן: אבל כיוון שצוין גם שם החברה כששאלתי, וכיוון שיש בכנסת הוראות צינון של שלוש שנים או לא יודע כמה, רציתי רק להגיד שלפי מה שפורסם ב"כלכליסט", מי שהיה יועץ של שר התקשורת כשכתבו את המכרז הזה עבר כמה חודשים לפני שהמכרז יצא לעבוד בתוך אותה חברה שניהלה את זה.

אלעזר שטרן: אני חושב שהסיפור הזה יכול להיות לא בדיון ההעברות - - -

יעקב ליצמן: למה לא אמרת את זה לפני כן?

יעקב ליצמן: הייתי מצביע נגד.

אורית סטרוק: למה אתה אומר את זה אחרי שההצבעה היתה?

אורית סטרוק: אני לא מבינה.

יעקב ליצמן: אני מושך את ההצבעה שלי.

ניסן סלומינסקי: לא, זה כבר אי אפשר.

אלעזר שטרן: אולי טעיתי.

אורית סטרוק: זה דברים שכולם - - -

אלעזר שטרן: אני אומר עוד פעם – לא עשיתי מחקר על זה, אני - - -

ניסן סלומינסקי: מה שנאמר פה זה דבר שאני מציע להגיד באחריות גדולה כי אני לא יודע מה ואיך, אבל מדובר על בן אדם מסוים שאמור היה להיות בצינון ולא היה בצינון, או משהו כזה.

אלעזר שטרן: לא אמרתי שהוא היה אמור להיות בצינון.

ניסן סלומינסקי: אלא מה?

אלעזר שטרן: אגיד בדיוק מה שאמרתי וגם אקריא, כי אמרתי גם על סמך מה שאמרתי את זה, ולכן גם לא אמרתי את זה לפני ההצבעה כדי שלא יהיו לזה משמעויות שאולי לא צריכות להיות בזה.

אלעזר שטרן: אני רק אומר, מבחינת הניקיון שלנו, שלאו דווקא קשור לוועדה הזאת, אלא בכלל.

אלעזר שטרן: חברת איי.

אלעזר שטרן: בי.סי.

אלעזר שטרן: שתקיים את מיזם – וצוין בדף שקיבלתי גם שם החברה - - -

ניסן סלומינסקי: איזו חברה?

<עופר מרגלית: שם זמני – איי.

<עופר מרגלית: בי.סי.

אלעזר שטרן: במקביל, קובי שמש, יועצו לשעבר של השר שדחף את המיזם ופרש לפני שהמכרז הסתיים, מונה למנהל ההנדסה.

אלעזר שטרן: זהו.

ניסן סלומינסקי: מי היה השר שדחף את זה?

ניסן סלומינסקי: זה שר בממשלה הזו או ששייך לממשלה הקודמת.

אלעזר שטרן: שר התקשורת.

עפר שלח: אפילו לא בכנסת היום.

ניסן סלומינסקי: של הממשלה הזו?

אלעזר שטרן: לא.

אלעזר שטרן: אוקיי, הבנתי.

אלעזר שטרן: הוא לא שר היום והוא אפילו לא חבר כנסת, אותו אדם.

אלעזר שטרן: דיברתי על החברה, לא על השר.

אורית סטרוק: מה זה קשור אם הוא שר או לא שר?

אורית סטרוק: זה לא רלוונטי.

אורית סטרוק: אם היה פה איזשהו ניגוד אינטרסים - - -

ניסן סלומינסקי: הוא לא אומר שיש ניגוד.

ניסן סלומינסקי: הוא אומר שהוא לא יודע אם יש ניגוד או לא.

אורית סטרוק: מישהו ביקש רביזיה על הדבר הזה?

יעקב ליצמן: הצבעתי בעד אבל משכתי.

יעקב ליצמן: אני לא עושה רביזיה.

משה גפני: שתדעי, יש בכנסת מצב שיושב בצד הזה נציג ממשלה בכיר ומסביר בלהט למה צריך להפריט חברה מסוימת; אחרי חצי שנה, אחרי שהפריטו את החברה – ואנחנו מתווכחים אתו – את מוצאת אותו בצד השני והוא מנהל החברה שהופרטה.

אורית סטרוק: אז מה יש לך להגיד על זה?

משה גפני: אין לי מה להגיד.

משה גפני: זה מה שאלעזר שטרן אמר, זו הנקיות.

משה גפני: את רוצה שאביא דוגמאות?

ניסן סלומינסקי: אם החוק מתיר את זה אז אנחנו בבעיה וצריכים - - -

אורית סטרוק: אני רוצה שנתייחס לדוגמה הספציפית.

יעקב ליצמן: כולם ככה.

יעקב ליצמן: כל הפקידים האלו הולכים להיות - - -

משה גפני: פקידים בכירים במשרדים שונים מסבירים לוועדה או לוועדות אחרות דברים שנשמעים - -

ניסן סלומינסקי: זה דבר שצריך לשנות את החוק.

משה גפני: - - ואחרי חצי שנה את מוצאת אותם בצד השני.

ניסן סלומינסקי: אם יש תקופת צינון וזה בתוך התקופה – זה חמור; אם זה לאחר מכן, אז מבחינת החוק - - -

משה גפני: צינון זה עבירה על החוק.

משה גפני: מה שהוא העלה זה לא נושא של צינון בכלל.

אורית סטרוק: זה מה שקוראים כשר אבל מסריח.

אורית סטרוק: אז אני עושה רביזיה ואני מבקשת שנבדוק את זה.

ניסן סלומינסקי: אם זו לא עבירה אז מה תבדקי?

ניסן סלומינסקי: פנייה מס' 193 עד 195.

משה גפני: אבל צריך להתחשב בחברת כנסת.

משה גפני: היא אומרת שהיא מגישה רביזיה.

ניסן סלומינסקי: אמרתי - אם היא מגישה אז רשמו רביזיה.

ניסן סלומינסקי: בסדר.

אורית סטרוק: מה זה קשור אם הוא שר או לא שר.

יעקב ליצמן: הצבעתי בעד אבל משכתי.

<עופר מרגלית: אני לא רוצה להיכנס לפרטים של המקרה, אבל רק שתכירו את הפרטים הכלליים – אני לא מכיר את הבן אדם.

<עופר מרגלית: בוועדת הבחירה שר התקשורת לא היה חבר.

<עופר מרגלית: מי שהיו חברים זה משרד האוצר וחברת החשמל.

יעקב ליצמן: אני מציע לך, כידיד טוב שלך, לא להגיד את זה עוד פעם.

משה גפני: עזוב, אנחנו מכירים - - - אדוני היושב-ראש, יש בעיות יותר חמורות, תאמין לי.

משה גפני: הרבה יותר חמורות.

אורית סטרוק: אתה מכיר את הפרטים?

אורית סטרוק: לא?

ניסן סלומינסקי: פנייה 193–195.

<אורי שיינין: הפנייה נועדה להעברת תקציב בסך 55 מיליון שקלים.

<אורי שיינין: 50 מיליון מתוכם מיועדים לתוכנית "סופת חול", שהיא היערכות העורף לפיגועים כימיים - ערכות מגן.

<אורי שיינין: זה היה בזמנו ההיערכות למתקפה מסוריה, לפני הסיכום שנערך, וגם לציוד שמשמש לטיהור וניקוי מקומות ממפגעים כימיים.

קארין אלהרר: אבל לא הפסיקו - - -?

<אורי שיינין: כיום ל-65%–70% מהאוכלוסייה כבר יש ערכות מגן.

יעקב ליצמן: לא, לא, לחרדים אין אף ערכת מגן.

משה גפני: וגם לא לבעלי זקנים חילוניים, בגלל שהם נראים כמו חרדים.

<אורי שיינין: כולכם בטח שמעתם בתקשורת דיונים על המפעלים האלה, ואני מעריך שמשם מגיעה השאלה.

<אורי שיינין: בימים אלו הנושא נדון:

<אורי שיינין: איך אנחנו נערכים; האם יש צורך מקצועי בהמשך האספקה; וכמובן, בהקשר התעסוקתי והתעשייתי של המפעל הזה.

קארין אלהרר: אז למה אתם מעבירים כסף?

<אורי שיינין: 50 המיליון האלה הם תקציב שמשרד הביטחון התחייב אל מול ספקים.

<אורי שיינין: חלק הוא כבר שילם, חלק הוא עדיין לא שילם - - -

חמד עמאר: מה שאתה מבקש כבר בוצע?

<אורי שיינין: חלק בוצע.

קארין אלהרר: אם הם לא יחלקו את זה לאזרחים למה צריך?

<אורי שיינין: סליחה?

<אורי שיינין: חילקו את זה לאזרחים?

<אורי שיינין: כן.

<אורי שיינין: 50 המיליון האלה - - -

<קריאות: - - -

<אורי שיינין: אתן רקע לתוכנית.

משה גפני: לא צריך רקע.

משה גפני: יש 50 מיליון לערכות מגן.

משה גפני: חלק מערכות המגן סופק כבר לאזרחים?

<אורי שיינין: כן.

<אורי שיינין: יש התחייבות של משרד הביטחון ואנחנו מעבירים כסף כדי שמשרד הביטחון יוכל לשלם.

יעקב ליצמן: אולי מישהו יסביר לנו למה עוד לא עושים לחרדים ערכות מגן?

ניסן סלומינסקי: עוד מעט יפסיקו לכולם.

קארין אלהרר: האם הן סופקו לאזרחים?

<אורי שיינין: כן, הן סופקו לאזרחים.

אלעזר שטרן: כל ה-50 מיליון - - -

קארין אלהרר: שמשרד הביטחון יחזיר את זה.

<אורי שיינין: התוכנית היא של מיליארד שקל על פני חמש שנים.

<אורי שיינין: 50 המיליון האלה הם תוספתיים.

חמד עמאר: כמה מתוך המיליארד שקלים כבר הושקעו?

<אורי שיינין: זו תוכנית של חמש שנים, מ-2009 עד 2013 – 200 מיליון שקל בשנה.

<אורי שיינין: אני לא יכול לתת לך תשובה עכשיו - - -

יעקב ליצמן: זה מיותר.

יעקב ליצמן: לא רלוונטי.

ניסן סלומינסקי: רבותי, אי אפשר ככה.

ניסן סלומינסקי: אחד אחד, אי אפשר שכולם מדברים יחד.

ניסן סלומינסקי: אנחנו לא שומעים.

<אורי שיינין: אני נותן רקע כדי שתבינו על מה מדובר.

עפר שלח: זו תוכנית שנמצאת בתת ביצוע ושר הביטחון אמר עכשיו לעצור אותה.

עפר שלח: לכן נשאלת השאלה למה אי אפשר לקחת מהתקציבים שלא השתמשו בהם עד עכשיו ולכסות את 50 המיליון שצריך לשלם.

עפר שלח: הספקים האלה סיפקו מסכות, אז הם צריכים לקבל את הכסף.

משה גפני: אין כסף כרגע.

יעקב ליצמן: עפר, אותי מטריד למה צריך להשקיע את הכסף הבא.

עפר שלח: זה ה-50 מיליון - - -

יעקב ליצמן: לא, יש עוד בתוכנית.

יעקב ליצמן: הם הולכים להשקיע עוד ועוד בחינם.

עפר שלח: שר הביטחון אמר שלא.

ראובן ריבלין: אני יכול לענות לך.

ראובן ריבלין: עד שלא תתקבל החלטה - - -

יעקב ליצמן: עפר, כשתהיה יושב-ראש ועדת החוץ והביטחון נדבר אתך ואתה - - -

ניסן סלומינסקי: עפר, אבל התנאי הוא שלא תעזוב את הוועדה שלנו.

ראובן ריבלין: לא יכול להיות מצב שוועדת החוץ והביטחון תהיה בלי יושב-ראש.

ראובן ריבלין: בקדנציה הקודמת, כשציפי לבני וביבי רבו, אמרתי להם שאם הם לא מודיעים לי מי אני מכנס את הוועדה לבחור.

ראובן ריבלין: לא יכול להיות מצב שוועדת החוץ והביטחון תהיה בלי יושב-ראש.

ראובן ריבלין: אנחנו צריכים להמשיך לקיים את קו הייצור של מסכות.

ראובן ריבלין: בלי לרכוש חומר גלם לא נוכל לעשות זאת.

ראובן ריבלין: כל עוד לא התקבלה החלטה, אנחנו צריכים להמשיך את קו הייצור, כי לחדש אחר כך את קו הייצור אנחנו - - -

אלעזר שטרן: אבל אולי התקבלה החלטה.

ראובן ריבלין: הוא לא יודע.

עפר שלח: יצאה הודעה מטעם שר הביטחון שצריך להפסיק.

<אורי שיינין: נכון, זה כמו שאתה אומר, אך הנושא נמצא כרגע בדיונים מקצועיים האם להמשיך.

ראובן ריבלין: אנחנו חייבים להמשיך לקיים את קו הייצור, בגלל שגם אם מפסיקים קו הייצור הזה הוא הכרחי.

עפר שלח: זה 50 מיליון תוספתי למיליארד שכבר - - -

ניסן סלומינסקי: אבל המיליארד מתפרש על חמש שנים.

ניסן סלומינסקי: הוא לא יכול מתקציב של 2014.

ניסן סלומינסקי: יכול להיות שאת ה-200 הוא הוציא וזו התוספת ל-2013.

ראובן ריבלין: זו דרישה של הגנת העורף.

אלעזר שטרן: כשהחליטו לסגור טייסת בצבא באו טייסים לטוס טיסות לילה.

אלעזר שטרן: אמרו להם: בשש בערב אין טיסות לילה, כי סגרו טייסת וכסף זה כסף.

אלעזר שטרן: אם 50 המיליון זה על מה שיוצר וזה חוב לספקים – אז ברור לנו למה; אם חלק מה-50 מיליון זה על החזקה או שימור קו ייצור - זה גם ברור.

אלעזר שטרן: רק השאלה הזאת - - -

ראובן ריבלין: זה רק קצה הדבר.

ראובן ריבלין: אני חושב שהוועדה בראשות עפר, כפי שהיתה עד היום, היא זו שצריכה להחליט ולא הוועדה הזאת.

ראובן ריבלין: פה מדברים על העברה.

ראובן ריבלין: אני אומר לכם שהוועדה, שגם אתה חבר בה, דנה בנושאים האלה כבר שלוש ישיבות.

ראובן ריבלין: אני מציע לאשר רגע כדי לא לשים מכשול.

אלעזר שטרן: אוקיי.

יעקב ליצמן: רגע.

יעקב ליצמן: ביקשתי תשובה - למה לא נותנים לחרדים ערכות מגן.

יעקב ליצמן: מגיע לי, אזרח.

ראובן ריבלין: זאת שאלה חשובה.

ראובן ריבלין: למה לבעלי זקן - - -

ניסן סלומינסקי: אורי, אם יש לך תשובה- תגיד.

ניסן סלומינסקי: אם לא - תביא תשובה לנושא הזה בפעם הבאה.

ניסן סלומינסקי: זה נושא שעולה כבר הרבה מאוד פעמים ואנחנו רוצים תשובה.

ניסן סלומינסקי: האם הקדוש ברוך הוא מספיק כדי להגן עליהם או שצריכים ערכות?

<אורי שיינין: אבדוק את זה.

ניסן סלומינסקי: מי בעד אישור פניה 193–195?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: פנייה מס' 193–195 אושרה.

יעקב ליצמן: אני מבקש רביזיה.

ניסן סלומינסקי: אוקיי, אושר ויש רביזיה.

יעקב ליצמן: בינתיים תביא את התשובות עד הרביזיה.

ניסן סלומינסקי: אנחנו מדלגים על פנייה מס' 202 – שדה דב.

ניסן סלומינסקי: בישיבה הקודמת אמרנו שלא נדון עד שלא נשמע קצת יותר פרטים על העניין.

ניסן סלומינסקי: פנייה 211–214.

יעקב ליצמן: יש לי שאלה מקדמית על הפנייה.

יעקב ליצמן: אני רוצה לדעת למה מנכ"לית המשרד חתמה על זה באופן חריג מכל ההעברות התקציביות?

ניסן סלומינסקי: אני יכול להגיד לך בגדול, לא יודע תשובה.

ניסן סלומינסקי: ראש אגף התקציבים עבד בכל מיני עבודות לפני כן.

ניסן סלומינסקי: יש לו חוזה שבגינו יש תחומים מסוימים שהוא לא יכול לטפל.

ניסן סלומינסקי: כנ"ל גם למנכ"לית.

ניסן סלומינסקי: פעם שאלתי את השאלה הזאת ואמרו לי - - -

יעקב ליצמן: לא, לא.

יעקב ליצמן: התשובה שלך לא טובה.

יעקב ליצמן: למה?

<נורדן שלאבנה: אני יכולה להתייחס?

<נורדן שלאבנה: אני הרפרנטית הרלוונטית לבקשה.

יעקב ליצמן: מי הרפרנט של האוצר - - -?

<נורדן שלאבנה: לאנרגיה – אני.

יעקב ליצמן: מי הסגן?

<נורדן שלאבנה: אודי אדירי.

יעקב ליצמן: יפה, מכיר.

יעקב ליצמן: בחור טוב, מצוין.

יעקב ליצמן: אודי אדירי היה צריך לחתום על זה.

ניסן סלומינסקי: לא, לא, זה עולה למעלה.

ניסן סלומינסקי: אם הוא לא חותם - - -

יעקב ליצמן: הוא סגן.

יעקב ליצמן: הנה, כל הסגנים חתמו.

יעקב ליצמן: תראה מי חתם קודם.

ניסן סלומינסקי: בדרך כלל הוא חותם או היא.

ניסן סלומינסקי: את יכולה להסביר?

ניסן סלומינסקי: גם את הפנייה וגם תשובה לשאלה שלו.

<נורדן שלאבנה: התשובה היא: בגלל שהממונה לא יכול לחתום על הבקשה מפאת עיסוקיו הקודמים ולכן המנכ"לית חותמת על זה.

יעקב ליצמן: למה לא אדירי?

<נורדן שלאבנה: זה צריך להיות חתימה ממונה אחרי חתימה של סגן.

<שלמה פשקוס: העברה בין גגות – חותם עליה הממונה; שינוי פנימי – חותם עליה הסגן.

ניסן סלומינסקי: עוד פעם.

<נורדן שלאבנה: כשיש העברה בין גגות הממונה צריך לחתום עליה.

<נורדן שלאבנה: אחלק את הפנייה לשני חלקים.

<נורדן שלאבנה: החלק הראשון הוא תקצוב של 3.9 במזומן לתקצוב תכנון ופיתוח מערכת הולכת הגז במתקני גז, מתקני PRMS, טיפול בגז.

<נורדן שלאבנה: החלק לרשות הגז זה תקצוב של 7 מש"ח הרשאה להתחייב בגין עבודות ייעוץ כלכליות והנדסיות לרשות הגז.

<נורדן שלאבנה: החלק השני של הפנייה נועד לתקצב מזומן שניתן השנה על חשבון הרשאה להתחייב שניתנה בעבר למשרד האנרגיה בגין החלטת הממשלה לתקצוב אנרגיות מתחדשות.

<נורדן שלאבנה: ההחלטה קבעה יעד הפחתת גזי חממה של 20%.

<נורדן שלאבנה: לשאלתה של חברת הכנסת שפיר שנשלחה אלינו - התקציב ניתן עכשיו בגלל שאנחנו מתאימים את התקציב לביצוע של משרד האנרגיה.

יעקב ליצמן: מה התקציב של משרד האנרגיה?

<נורדן שלאבנה: התקציב שניתן עד היום - - -

יעקב ליצמן: לא, בכלל.

יעקב ליצמן: תקציב המדינה למשרד האנרגיה, כמה זה?

<נורדן שלאבנה: התקציב הוא 290 - - -

יעקב ליצמן: אז תשימי לב – 290 מיליון זה התקציב, ואת מעבירה כאן 101 מיליון שקל.

יעקב ליצמן: לפני חודשיים בתקציב המדינה לא ידעת את זה?

<נורדן שלאבנה: לא נתנו את זה מבסיס - - -

יעקב ליצמן: שליש מהתקציב של המשרד את מעבירה עכשיו עוד פעם?

יעקב ליצמן: זה המון.

סתיו שפיר: שאלה לגבי אחד הדברים שנזרקו פה בתוך הסוגריים, ולא קיבלתי עליו תשובה בטבלה - פעולות חינוך והסברה.

סתיו שפיר: מה הנתח של זה מתוך התקציב שאתם מבקשים ואיזה פעולות - - - ?

<נורדן שלאבנה: כתבנו את זה גם בתשובות.

<נורדן שלאבנה: עבור פעולות חינוך והסברה - 13 מיליון; עבור תקינה ואכיפה – 8 מיליון.

סתיו שפיר: אבל מה פעולות ההסברה האלה?

סתיו שפיר: למי אנחנו מסבירים ומה אנחנו מסבירים?

<נורדן שלאבנה: זה כמו הפרסומות שאנחנו רואים בטלוויזיה על מקררים ומכשירים ששואבים חשמל.

סתיו שפיר: אם זה הפרסומות שנותנים לחברות הגז, אז אני לא חושבת שצריך לממן את זה.

קארין אלהרר: למה צריך פרסומות לחברת החשמל?

ניסן סלומינסקי: זה לא לחברת החשמל.

ניסן סלומינסקי: זה משרד האנרגיה והמים לגבי שימוש - - -

סתיו שפיר: אבל למה אתם צריכים פרסומות למתקני הגז?

סתיו שפיר: למה 13 מיליון - - - ?

סתיו שפיר: יש לי פשוט רעיונות ממש טובים מה לעשות עם 13 מיליון שקל.

<נורדן שלאבנה: לא, זה לא קשור למתקני הגז.

<נורדן שלאבנה: אנחנו מדברים פה אך ורק על פעולות חינוך והסברה שנועדו לתקצוב של אנרגיות מתחדשות, בין אם זה תוכניות לבתי-הספר או פרסומות שאנחנו רואים.

<נורדן שלאבנה: זה לא קשור לגז טבעי.

סתיו שפיר: אז פרסומות על מה?

<נורדן שלאבנה: על מכשירים זוללי חשמל.

סתיו שפיר: מה זה?

סתיו שפיר: פרסומות ליעילות בחשמל?

סתיו שפיר: רק דברים כאלה?

<נורדן שלאבנה: כן.

<נורדן שלאבנה: פרסומות זו אחת הדוגמאות שנתתי.

<נורדן שלאבנה: זה גם פעולות חינוך והסברה.

סתיו שפיר: 13 מיליון רק בשביל הדברים האלה?

ניסן סלומינסקי: היא אומרת שכן.

סתיו שפיר: אנחנו צריכים לשאול, זה סכום מאוד נאה בשביל זה.

יעקב ליצמן: את מי מחנכים שם?

ניסן סלומינסקי: שמסבירים איזה דבר זולל חשמל יותר ואיזה פחות.

ניסן סלומינסקי: להערכתי, זה דברים חשובים, אנשים לא יודעים.

ניסן סלומינסקי: לדוגמה, פעם חשבו שהמזגן הוא צורך החשמל הוא הכי גדול.

סתיו שפיר: אם הם בלתי תלויים ואין שום אינטרסים אז זה נהדר.

סתיו שפיר: גם אז צריך לשאול אם צריך להשקיע כל כך הרבה כסף, אבל זה נהדר.

סתיו שפיר: השאלה את מי מפרסמים ואיך.

<נורדן שלאבנה: נכון.

<נורדן שלאבנה: החלק העבה יותר בפנייה שאנחנו מעבירים הוא 100 מיליון עבור המכשירים עצמם.

<נורדן שלאבנה: המכשירים עצמם נועדו לאוכלוסיות מעוטות יכולת, וגם לכלל הציבור שרוכש את המכשירים האלה בחנויות.

ניסן סלומינסקי: רבותי, מי בעד אישור פנייה 211 עד 214?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: תודה, ההעברה אושרה.

ניסן סלומינסקי: אנחנו עוברים לפנייה 215.

<צחי דוד: הפנייה נועדה לתקצוב 5 מש"ח לפרויקט משותף עם קרן היסוד להקמה והרחבה של כפרי סטודנטים.

<צחי דוד: הכפר שמוקם כרגע הוא במועצה המקומית עמק המעיינות.

<צחי דוד: הכפרים שמורחבים זה בכל רחבי הארץ.

ניסן סלומינסקי: עמק המעיינות זה בית שאן.

אלעזר שטרן: זה מה שהיה בית שאן.

יעקב ליצמן: יש אחד.

יעקב ליצמן: איפה עוד ארבעה?

<צחי דוד: יש פה גם הקמה של אחד וגם הרחבה של כפרים אחרים.

<צחי דוד: למשל, בקרית שמונה, בכרמיאל, באשלים - - -

יעקב ליצמן: מה הקריטריון לקבל את זה?

יעקב ליצמן: אני רוצה להקים כפר.

יעקב ליצמן: אני יכול להקים כפר?

<צחי דוד: יש תקנת כפרי סטודנטים, יש החלטות ממשלה על הקמת כפרים.

<צחי דוד: הקריטריון הוא matching - מימון תואם בעברית – שאתה מעמיד מול המימון הממשלתי.

אלעזר שטרן: איפה בעמק המעיינות זה ממוקם?

<צחי דוד: אני מצטער, אני לא יודע.

אלעזר שטרן: הסטודנטים בעמק המעיינות, מאיזה קמפוס?

אלעזר שטרן: אני יכול להגיד לך מאיפה אבל זה רחוק.

אלעזר שטרן: יש את עמק יזרעאל או עמק הירדן.

<צחי דוד: אני מודה שלא ירדתי לרזולוציות האלה.

סתיו שפיר: באיזה אתרי מורשת מדובר?

ניסן סלומינסקי: זה בפנייה הבאה.

ניסן סלומינסקי: כפרי סטודנטים, אם זה מצליח, זה נותן פתרון נפלא לסטודנטים.

יעקב ליצמן: לא לכולם.

יעקב ליצמן: מגזר מסוים מקבל את זה.

ניסן סלומינסקי: לא, לא, פתוח לכל המגזרים.

ניסן סלומינסקי: אני אומר לך שמגזרים מסוימים שחשבו אחרת התחילו לנצל את זה.

ניסן סלומינסקי: ליצמן, אני מודיע לך שאם יהיה לך עניין בזה תוכל לנצל את זה.

חמד עמאר: אני רוצה לדעת מה זה כפרי סטודנטים.

חמד עמאר: אני לא יודע.

<צחי דוד: זה סדרה של כפרים שמוקמים בדרך כלל על שטחים חומים ביישובים, מה שנקרא "שטח בייעוד ציבורי", בבניית קבע ולעתים בקרוונים.

<צחי דוד: מתגוררת בהם אוכלוסיית סטודנטים בתקופת לימודיה, לעתים גם אוכלוסיית בוגרי אוניברסיטה.

<צחי דוד: לפעמים זה מותר, לפעמים זה אסור, יש מקומות שאי אפשר כי סטודנטים זה ייעוד ציבורי ובוגרים זה לא.

ניסן סלומינסקי: הם באים לגור שם ועושים פעילות חברתית, וחלק מהם נשארים לגור שם אחר כך לגור.

ניסן סלומינסקי: אני רואה מה קורה בשדרות ובעוד מקומות – הם נשארים לגור אחר כך ומכניסים רוח צעירה למקומות האלה.

ניסן סלומינסקי: אני חושב שזה דבר חשוב.

<צחי דוד: רוב כפרי הסטודנטים הם בנגב ובגליל.

<צחי דוד: יש גם אחד שהוקם בלוד.

חמד עמאר: זה לא כפר חדש, זה יישוב קיים.

<צחי דוד: אמרתי – זה הרחבה של קיימים ואחד חדש.

ניסן סלומינסקי: מי בעד הפנייה?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: תודה, ההעברה אושרה.

ניסן סלומינסקי: אנחנו לא דנים בתגלית בינתיים.

ניסן סלומינסקי: הפנייה הבאה היא 224–229.

<צחי דוד: יש פה העברה של 500,000 שקלים ממשרד החינוך לקיום תחרות היורו לנוער בארץ, בהתאם להחלטת ממשלה 283 שהתקבלה בעניין הזה.

<קריאות: מה זה?

<צחי דוד: כדורגל.

<צחי דוד: זה טורניר שהיה בארץ, התארחו פה מספר נבחרות.

<צחי דוד: הגיעו לפה ספורטאים מכל המדינות והממשלה החליטה שהיא תומכת.

ניסן סלומינסקי: מה זה 2?

<צחי דוד: 1.7 מיליון מהמשרד לאזרחים ותיקים לבית התפוצות, לפרויקט שנקרא "מזקנים אתבונן".

<צחי דוד: העברנו לכם פירוט מלא לגבי הפרויקט במייל הבוקר.

סתיו שפיר: מה?

סתיו שפיר: לא קיבלנו.

<צחי דוד: הועבר למזכירות הוועדה הבוקר.

ניסן סלומינסקי: אז יכול להיות שעבר, אבל אנחנו יושבים פה.

<צחי דוד: בגלל שזה פרויקט נקודתי, נציג המשרד יסביר.

<חביב קטן: פרויקט "מזקנים אתבונן" זה פרויקט שבו בני נוער, בעיקר בתחילת התיכון, הולכים לגמלאים, לזקנים, לאנשים בבתי אבות, הולכים אליהם לבית, עוזרים להם מבחינה טכנולוגית עם כל מיני אמצעים, יושבים אתם, נותנים להם להגיע לקדמה – אם זה להפעיל מחשב, להפעיל טלפון סולולרי בצורה חכמה - - -

קארין אלהרר: זה פרויקט אישי במסגרת בית-הספר?

<חביב קטן: זה במחויבות אישית.

<חביב קטן: זה פרויקט בשיתוף עם משרד החינוך.

יעקב ליצמן: "מזקנים אתבונן"?

<חביב קטן: כן.

<חביב קטן: זה נקרא קשר רב-דורי.

יעקב ליצמן: מלמדים אותם - - -

<חביב קטן: נותנים להם כלים להתמודד עם הטכנולוגיה.

אורית סטרוק: בתוך באותו רצף – "מזקנים אתבונן" והמכבייה?

ניסן סלומינסקי: לא באותו רצף.

ניסן סלומינסקי: זה בסעיף 2.

<צחי דוד: זו העברה מאותו משרד, המשרד לאזרחים ותיקים.

סתיו שפיר: אתה מעביר ממשרד הגמלאים לאקדמיה ללשון?

סתיו שפיר: 630,000 שקלים עוברים מהמשרד לגמלאים לאקדמיה ללשון?

<צחי דוד: טעיתי – זה ממשרד רוה"מ ולא משרד הגמלאים.

<צחי דוד: זה היה אמור להיות בשורה נפרדת.

<צחי דוד: משרד רוה"מ, בהתאם להחלטת הממשלה, מעביר לאקדמיה ללשון עברית.

סתיו שפיר: מה הוא מעביר?

סתיו שפיר: 630,000 שקלים עוברים ממשרד רוה"מ לאקדמיה; ו-400,000 שקלים?

<צחי דוד: זה המכבייה, ממשרד הגמלאים.

<צחי דוד: היתה אמורה להיות הפרדה של שורה, טעות שלי.

סתיו שפיר: למה משרד הגמלאים מעביר למכבייה?

<צחי דוד: הם שותפים להחלטת הממשלה.

סתיו שפיר: הגמלאים משתתפים במכבייה?

<צחי דוד: משרד הגמלאים.

<צחי דוד: האם הגמלאים משתתפים במכבייה – אני לא יודע לענות.

<צחי דוד: משרד הגמלאים שותף לתקצוב המכבייה.

<חביב קטן: זה חלק מהחלטת הממשלה בנושא איגום משאבים במכבייה.

סתיו שפיר: מאיפה יורד הכסף?

סתיו שפיר: מי הולך להפסיד מה?

סתיו שפיר: ספרו לנו במילים פשוטות.

ניסן סלומינסקי: יש לנו כאן את הטבלאות מאיפה זה יורד.

קארין אלהרר: למה הגמלאים צריכים להשתתף במכבייה?

ניסן סלומינסקי: הגמלאים משתתפים רק בפרויקט של "מזקנים אתבונן".

ניסן סלומינסקי: הוא אמר שהיתה טעות בשורה.

סתיו שפיר: אבל הוא אמר ש-400,000 כן לוקחים להם.

<קרינה קליגר: אסביר.

<קרינה קליגר: אני מהמשרד לאזרחים ותיקים.

<קרינה קליגר: 400,000 זה להעברה בגין מכבייה שכבר היתה.

<קרינה קליגר: זו החלטת ממשלה, שמספר משרדים איגמו משאבים.

<קרינה קליגר: וכן - היו גמלאים ספורטאים.

סתיו שפיר: זה הולך למטרות של גמלאים בתוך המכבייה?

ניסן סלומינסקי: כן.

סתיו שפיר: ומאיפה זה ירד?

<קרינה קליגר: מהתקציב של אזרחים ותיקים.

סתיו שפיר: אבל ממה ספציפית בתקציב?

<קרינה קליגר: משרד התרבות והספורט ביצע את הפעילות במכבייה בהתאם להחלטת הממשלה.

סתיו שפיר: אז למה רק עכשיו מורידים את זה מהתקציב?

<קרינה קליגר: כי רק עכשיו הפנייה עוברת.

<חביב קטן: התקציב המשכי.

<חביב קטן: המכבייה נערכה בחודש יוני.

<חביב קטן: איגום משאבים ממספר משרדים לוקח זמן.

<חביב קטן: עכשיו אנחנו מאגמים את התקציב.

סתיו שפיר: לקחתם מכל משרד קצת.

סתיו שפיר: אז זה לא בדיוק לגמלאים ספורטאים.

ניסן סלומינסקי: כל משרד שיש לו רלוונטיות למכבייה.

סתיו שפיר: אז למה להגיד שזה לגמלאים ספורטאים?

<קרינה קליגר: כי 400,000 האלה הלכו לפעילויות בנושא של אזרחים ותיקים במכבייה.

אלעזר שטרן: ראיתי שזה קשור לבית התפוצות.

אלעזר שטרן: הבנתי מההסבר שזו פעילות בחוץ, היא לא קשורה לבית התפוצות.

אלעזר שטרן: איך בית התפוצות מתפקד בהקשר הזה?

<חביב קטן: פרויקט "מזקנים אתבונן" קשור לבית התפוצות.

<צחי דוד: זה מבוצע באמצעות בית התפוצות.

אלעזר שטרן: חשבתי שזו פעילות בתוך בית התפוצות עם זקנים.

אלעזר שטרן: אני מבין שזה לא הסיפור הזה.

אלעזר שטרן: אני לא רוצה להיכנס לתוך העניין, רק להבין.

אלעזר שטרן: זאת אומרת, בית התפוצות מוביל פרויקט שהוא מחוץ לבית התפוצות.

<חביב קטן: נכון.

ניסן סלומינסקי: מי בעד אישור העברה 224–229?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: תודה, ההעברה אושרה.

ניסן סלומינסקי: אנחנו עוברים להעברה 230–231.

<נעה היימן: אני רפרנטית חינוך באגף התקציבים.

אלעזר שטרן: מה זה "העיר הנגלית לעין"?

<טמיר כהן: זה מה שהוצבע.

<צחי דוד: זה פרויקט שעושה יד בן צבי במימון תוכנית המורשת.

<צחי דוד: כל הפרויקטים של תוכנית המורשת – זה נשאל גם בשאלות שלכם – מאושרים בוועדת השרים לענייני מורשת.

<צחי דוד: הפרויקט הספציפי הזה הוא איסוף תמונות ישנות של תל-אביב מאזרחים.

<צחי דוד: אני לא יודע אם ראיתם את זה בתקשורת - יצאה פנייה לאזרחים להעביר תמונות ישנות של העיר תל-אביב, יכול להיות שגם ערים נוספות, ויצירת תערוכה וארכיב מזה.

<צחי דוד: לתעד את ההיסטוריה של העיר.

ניסן סלומינסקי: אני עובר לפנייה 232–233.

יעקב ליצמן: את 231 עזבת?

ניסן סלומינסקי: קפצתי על החינוך?

חמד עמאר: למה?

ניסן סלומינסקי: כי בזמנו החלטנו לעכב את זה עד שייפתר נושא מסוים.

ניסן סלומינסקי: מתברר שעכשיו צריך לגמור את זה שר החינוך.

ניסן סלומינסקי: מאחר שביום שני יהיו לנו עוד העברות, ניתן להם פוש שיגמרו את הסיפור הזה כבר.

ניסן סלומינסקי: הגיע הזמן.

ניסן סלומינסקי: לכן אני קופץ על זה.

ניסן סלומינסקי: בבקשה, פנייה 232–233.

<צחי דוד: הפנייה נועדה לתקצוב 400,000 שקלים לתמיכה בקבורה חילונית.

<צחי דוד: בתי העלמין שנהנים מהתמיכה הזאת הם במקומות כגון קרית טבעון, כפר סבא ואחרים.

יעקב ליצמן: מה ההבדל בין קבורה חילונית ללא חילונית?

יעקב ליצמן: בקבורה חילונית קוברים אותם למעלה?

<צחי דוד: לא, אין קשר.

<צחי דוד: זה לא רוויה.

<צחי דוד: אלה בתי עלמין שלא חלים עליהם חלק מהכללים שחלים - - -

יעקב ליצמן: לא הבנתי את זה.

יעקב ליצמן: מה זה חילונית?

<קריאה: לא חברה קדישא.

ניסן סלומינסקי: הוא יודע.

ניסן סלומינסקי: הוא צוחק, רבותי.

יעקב ליצמן: מה ההבדל?

יעקב ליצמן: קוברים את כולם.

ניסן סלומינסקי: מה זה סעיף 2?

<צחי דוד: 223,000 שקלים מיועדים לתוכנית הבראה במועצה דתית אור יהודה.

<צחי דוד: תוכניות ההבראה במועצות הדתיות נמשכות כבר מזה ארבע שנים, העברנו לכם את רשימת כל המועצות - - -

יעקב ליצמן: זה המון כסף.

יעקב ליצמן: שוב אנחנו חוזרים לקריטריונים של מועצה דתית: מתי אתם כן עוזרים ומתי לא עוזרים?

יעקב ליצמן: מה הקריטריונים?

יעקב ליצמן: למה פתאום 223,000 שקל?

יעקב ליצמן: עד כמה שאני זוכר, אתם לא נותנים במחי יד לכל המועצות.

<צחי דוד: ממש לא.

<צחי דוד: אסביר מההתחלה.

<צחי דוד: במשך הרבה מאוד שנים, עד שנת 2009, המועצות הדתיות היו במצב לא יציב.

<צחי דוד: לקראת ראש השנה או פסח הממשלה העבירה עשרות מיליוני שקלים לשכר עובדי המועצות הדתיות.

<צחי דוד: הממשלה החליטה להיכנס למהלך של תוכניות הבראה במועצות הדתיות.

יעקב ליצמן: לא מאשרים רבני שכונות, לא מאשרים רבנים ערים, לא מאשרים שום דבר.

ניסן סלומינסקי: עכשיו אני מקווה שיתחילו האישורים.

ניסן סלומינסקי: מייצבים את המועצות הדתיות.

יעקב ליצמן: אם אביא לך עוד 20 מועצות דתיות שהן בקשיים, אתה תאשר לי?

<צחי דוד: ודאי.

<צחי דוד: כל מועצה דתית שנמצאת בקשיים ותסכים למינוי חשב מלווה לתקופה של שש שנים ולביצוע תוכנית התייעלות, אנחנו מוכנים להכניס אותה.

<צחי דוד: מאז 2008 בוצעו תוכניות הבראה בכ-50 מועצות דתיות בעלות של 120 מיליון שקלים, כאשר המועצה לוקחת הלוואה על חצי מסכום הגירעון שלה, חצי היא מקבלת כמענק ממשלתי.

<צחי דוד: בנוסף, הממשלה מממנת, במידה שיש צורך בפרישה של עובדים לצורך תוכנית ההבראה, את עלויות הפרישה.

ניסן סלומינסקי: זה ברור שצריך להבריא קצת את המועצות הדתיות, שפעם היה שם שמחה וששון.

<צחי דוד: לאחר מכן ממונה לה חשב מלווה לתקופה של שש שנים.

<צחי דוד: ורק אם במשך שש שנים היא לא נקלעה לגירעונות חדשים ועמדה בכל מה שנקבע לה בתוכנית ההבראה יוסר החשב המלווה.

<צחי דוד: אנחנו נמצאים כבר ארבע שנים בתוך תוכניות ההבראה.

<צחי דוד: המועצות שעברו תוכנית הבראה נמצאות במצב הרבה יותר יציב, הן שומרות על מסגרת התקציב שלהן ולא חורגות.

<צחי דוד: בסך הכול זה תהליך מוצלח.

<צחי דוד: אור יהודה חתמה לאחרונה על ההסכם, ולכן זה מבוצע כרגע.

ניסן סלומינסקי: מה זה בסעיף 4 - 37,200?

ניסן סלומינסקי: לא כתוב מה – אלף, מיליון?

<צחי דוד: 37.2 מיליון שקלים.

יעקב ליצמן: רגע, רגע, סעיף 3 - - -

אלעזר שטרן: גם אני רוצה לשאול על סעיף 3 – זה לא כספים קואליציוניים?

ניסן סלומינסקי: אני לא יודע.

ניסן סלומינסקי: שיסביר.

<צחי דוד: "קשרים עם הגולה" זה פרויקט שהמשרד מבצע בשנים האחרונות, שבו שליחים מהארץ יוצאים לקולג'ים ומכללות שנמצאים בהם תלמידים יהודים, עושים להם הכרות עם היהדות, הכרות עם ארץ ישראל.

יעקב ליצמן: איזה משרד ממונה על זה?

<צחי דוד: המשרד לשירותי הדת.

אלעזר שטרן: אגיד לך מה עניתם לי.

יעקב ליצמן: משרד ראש הממשלה - - -

אלעזר שטרן: אגיד לך מה עניתם לי: בקשרים עם הגולה מדובר בהגדלה של הפעילות הקיימת.

ניסן סלומינסקי: אז הנה, הוא מסביר מה.

<צחי דוד: נכון, זה הגדלה.

יעקב ליצמן: עם כל הכבוד, זה לא דתות.

<קריאה: זה מתן מענה הלכתי - - -

ניסן סלומינסקי: את זה אני יודע, לכן תהיתי.

ניסן סלומינסקי: אסביר, אני יודע.

ניסן סלומינסקי: לדוגמה, "ארץ חמדה".

ניסן סלומינסקי: יש אלפי שאלות מהגולה, ולא בכל מקום יש רבנים שיכולים לפסוק.

ניסן סלומינסקי: שולחים אין-סוף שאלות ומקבלים תשובות - אם ראית את הספרים שמוציאים ב"מראה הבזק".

ניסן סלומינסקי: יש צוות גדול של אנשים שמקבל את השאלות, נותן תשובות מוסמכות.

אלעזר שטרן: אבל "עולם קטן" עושים את זה בחינם.

ניסן סלומינסקי: לא, לא.

קארין אלהרר: זה לא בחינם?

ניסן סלומינסקי: לא, לא.

ניסן סלומינסקי: זה שאלות אמיתיות, יושב צוות שלם.

קארין אלהרר: אני לא מאמינה.

קארין אלהרר: על זה גובים כסף?

ניסן סלומינסקי: זה שאלות שמגיעות מכל העולם.

ניסן סלומינסקי: שאלות מאוד מסובכות מחוץ לארץ - - -

קארין אלהרר: שאלות יהודיות הלכתיות – על זה גובים כסף?

קארין אלהרר: אני ממש לא מאמינה.

ניסן סלומינסקי: מה פירוש?

ניסן סלומינסקי: את שמה צוות שלם שיושב.

ניסן סלומינסקי: אני יודע רק על מקום אחד, אבל יש כמה אתרים כאלו.

יעקב ליצמן: מי אומר שהם יודעים לענות?

ניסן סלומינסקי: כמעט כל אחד כזה מקבל אישור.

ניסן סלומינסקי: על חלק גדול עובר רב זלמן גולדברג.

ניסן סלומינסקי: ב"ארץ חמדה", אני יודע שהוא עובר על זה.

יעקב ליצמן: זאת אומרת, זה תפור למישהו.

ניסן סלומינסקי: לא.

ניסן סלומינסקי: אני מדבר על מקום שאני יודע, אבל יש עוד כמה כאלה.

ניסן סלומינסקי: דרך אגב, נמצאים שם גם חרדים, מקבלים מזה גם, וזה בסדר גמור.

ניסן סלומינסקי: דע לך, השאלות מהגולה הן שאלות מאוד מסובכות, של נישואי תערובת וכל מיני דברים מאוד לא פשוטים.

<קריאה: זה קואליציוני, נכון?

ניסן סלומינסקי: לא, אני לא יודע להגיד.

ניסן סלומינסקי: זו עבודה אמיתית שעושים.

ניסן סלומינסקי: מי בעד פנייה 232–233?

ניסן סלומינסקי: בעד – רוב

ניסן סלומינסקי: נמנעים – אין

יעקב ליצמן: רביזיה.

סתיו שפיר: רביזיה.

ניסן סלומינסקי: טוב.

ניסן סלומינסקי: אושר עם רביזיה.

ניסן סלומינסקי: פנייה מס' 237–238.

<צחי דוד: הפנייה נועדה לתקצוב החלטות הממשלה למגזר הדרוזי ולמגזר הבדואי בצפון בתחום שיקום שכונות במשרד השיכון – 5.2 מיליון ליישובי הדרוזים ו-2.5 לבדואים בצפון.

ניסן סלומינסקי: למה זה?

<צחי דוד: יש שתי תוכניות רוחביות ליישובי הדרוזים וליישובי הבדואים, בשתיהן יש פרויקט שיקום שכונות ביישובים האלה.

<צחי דוד: ענינו לשאלות הח"כים – זה מתמקד בעיקר בנושאי תעסוקה והורות זהירה.

ניסן סלומינסקי: מי בעד פנייה 237–238?

ניסן סלומינסקי: בעד – פה אחד

ניסן סלומינסקי: פנייה 237–238 אושרה.

ניסן סלומינסקי: תודה.

ניסן סלומינסקי: הפנייה אושרה.

ניסן סלומינסקי: <פנייה 240–242.>

אלעזר שטרן: אני מבקש שלא תדון בזה.

ניסן סלומינסקי: תן לי רק להבין מה זה ונראה.

<צחי דוד: הפנייה נועדה לתקצוב הנושאים הבאים: 47 מיליון שקלים לתכנון בקרקע מדינה וקרקע פרטית במגזרי המיעוטים, בהתאם להחלטה 1539.

<צחי דוד: זה פיתוח ב-13 יישובים ערבים.

חמד עמאר: כמה מתוכם זה למגזר הדרוזי?

<צחי דוד: 40 מיליון שקלים למוסדות ציבור במגזר הכפרי, בהתאם לסיכום תקציבי בין המשרדים.

<צחי דוד: לשאלות הח"כים - העברנו את רשימת הקריטריונים לוועדה במייל הבוקר.

<צחי דוד: קיבלנו אישור שזה התקבלה.

סתיו שפיר: אנחנו לא קיבלנו רשימה של הקריטריונים.

ניסן סלומינסקי: אתם מעבירים את זה הבוקר.

ניסן סלומינסקי: אנחנו יושבים כאן מהבוקר ולא יכולים לראות את זה וזה לא טוב.

ניסן סלומינסקי: חבל.

סתיו שפיר: אנחנו בוועדה הזו מ-10:00.

<צחי דוד: ברגע שקיבלנו למשרד, ב-7:00 בבוקר היום העברתי את זה למייל של הוועדה.

סתיו שפיר: אז צריך להעביר את זה לפני או שאי אפשר לדון בזה.

<טמיר כהן: זה לא כל הזמן.

<טמיר כהן: בדרך כלל הם מקפידים להעביר בזמן.

<צחי דוד: ברגע שקיבלנו למשרד העברנו.

ניסן סלומינסקי: אפשר לצלם את זה ולהביא לנו בינתיים?

ניסן סלומינסקי: אתה תסביר ובינתיים ינסו לצלם.

<צחי דוד: הגדלה לחברות מתכננות בהתאם לתוכנית העבודה של המשרד – 20 מיליון שקלים; תקצוב 6.3 מיליון שקלים לפינוי בינוי תכנון מתארי.

ניסן סלומינסקי: באיזה אזורים?

<צחי דוד: במספר ערים: ראשון לציון, ירושלים ואשדוד.

<צחי דוד: אתמול נשאלנו, לא הספקנו לבדוק - - -

אלעזר שטרן: איזה סעיף?

<צחי דוד: 4.

<צחי דוד: תקצוב 30 מיליון ש"ח בהתאם להחלטות הממשלה לקידום המגזר הדרוזי והבדואי, שציינו לפני רגע, ו-20 מיליון ש"ח לתחזוקת דיור ציבורי בהכנסות מנכס.

יעקב ליצמן: כמה הכנסות יש שאתה נותן מזה 20 מיליון שקל?

<צחי דוד: עכשיו כבר אין הכנסות, אין כרגע מכר של דיור ציבורי.

<צחי דוד: זה הכנסות שנצברו בעבר.

יעקב ליצמן: אין הכנסות מדיור ציבורי?

<צחי דוד: לא, אין מבצע מכירות מאז 2011.

יעקב ליצמן: אבל יש גם שכירות.

<צחי דוד: זה הכנסות ממכר.

<צחי דוד: לא דיברנו על שכירות.

יעקב ליצמן: כמה כסף נכנס מהדיור הציבורי?

יעקב ליצמן: גם שכירות זה כסף.

ניסן סלומינסקי: זה משהו אחר.

ניסן סלומינסקי: כאן הוא מדבר רק על הכנסות ממכר.

יעקב ליצמן: יש קופה.

ניסן סלומינסקי: יש הבדלה בין מה שמקבלים ממכר, ששם יש החלטה.

ניסן סלומינסקי: היתה מלחמת עולם בין משרד השיכון לבין משרד - - -

<צחי דוד: הכנסות משכר דירה מממנות את התפעול השוטף של הדיור הציבורי.

<צחי דוד: אין נצבר שאפשר לעשות ממנו פעולות נוספות.

יעקב ליצמן: אוקיי.

יעקב ליצמן: כמה כסף - - - ?

<צחי דוד: כמה כסף מדי שנה משכר דירה?

<אריאל לוין: קרוב ל-200 מיליון.

סתיו שפיר: אני לא כל כך מבינה איך התקציב של הדיור הציבורי מתחלק.

סתיו שפיר: 20 מיליון אתם מעבירים עכשיו; כתבתם לי ש-47 מיליון כבר יש לכם בתקציב - - -

<צחי דוד: יש 47 מיליון בבסיס תקציב המשרד.

<צחי דוד: בנוסף ל-47 מיליון, בתוך העמלה של החברות המשכנות יש עוד תקציב שמיועד לתחזוקה.

<צחי דוד: זה עוד כמה עשרות מיליוני שקלים בכל החברות.

סתיו שפיר: כמה?

<צחי דוד: אני לא רוצה להגיד בשלוף, אשלח לך תשובה.

<צחי דוד: אבל זה סכום נוסף.

<צחי דוד: בנוסף, המשרד, בהתאם לצורך השוטף שנובע מדירות מתפנות – כשדייר דיור ציבורי נכנס לדירה הוא מקבל אותה פיקס.

<צחי דוד: גם אם הדירה היתה במצב סביר, הוא מקבל אותה פיקס.

סתיו שפיר: זה כבר לא קורה הרבה שנכנסים לדיור הציבורי.

<צחי דוד: מעל 1,000 דירות בשנה, זה לא מעט.

<צחי דוד: אני מכיר 1,000, יכול להיות שזה טיפה יותר השנה, אולי בגלל זה עושים את ההגדלה.

<צחי דוד: הדייר מקבל את הדירה פיקס, זה גוזר X הגדלות, מעבר ל-47 מיליון שקלים בשנה.

<צחי דוד: השנה המשרד כבר העביר עוד 20 מיליון ואלה 20 נוספים לתחזוקת הדיור הציבורי.

חמד עמאר: בסעיף הראשון – 47.5, אני מבקש לא להצביע על זה כי אני רוצה לקבל פירוט כמה כסף מועבר לתכנון למגזר הדרוזי.

ניסן סלומינסקי: מישהו יודע להגיד איך - - -

חמד עמאר: נמצאים עוספייה, דליה ומגאר בתוכנית הזאת.

חמד עמאר: שלושתם לא מקבלים תקציב.

חמד עמאר: האחראי במשרד ראש הממשלה לא מעביר.

חמד עמאר: חסר להם 8 מיליון שקל לתכנון.

חמד עמאר: אני מבקש לעצור את ההעברה הזאת.

חמד עמאר: בהעברה מס' 5 - - -

<צחי דוד: זו העברה אחת.

<צחי דוד: אם עוצרים - עוצרים הכול.

חמד עמאר: אז שיעצרו הכול.

חמד עמאר: לא יכול להיות ששלושה יישובים דרוזים לא יקבלו שקל אחד לתכנון כשהם נמצאים בתוך התוכנית, בתוך עשרת היישובים.

חמד עמאר: אם לא אקבל פירוט כמה יקבלו היישובים הדרוזים אגיש רביזיה ולא אאפשר להעביר את זה.

חמד עמאר: מספר 5 - ביקשתי גם בפעם שעברה.

ניסן סלומינסקי: יש 29.46 מיליון.

ניסן סלומינסקי: כמה הדרוזים מקבלים וכמה הבדואים?

<צחי דוד: דרוזים וצ'רקסים - 22 מיליון, הבדואים – 7 מיליון.

חמד עמאר: למה אתם לא עושים בנפרד?

חמד עמאר: ביקשתי את זה.

חמד עמאר: אתם מנסים לאחד את האגף יחד – את הדרוזים והצ'רקסים עם המיעוטים.

חמד עמאר: אני מבקש כל פעם ממשרד ראש הממשלה, ואתם לא עושים את זה.

חמד עמאר: סעיף ראשון – 47 מיליון, צריך לעצור אותו כי לשני יישובים שם חסרים 8 מיליון שקלים כדי לקדם את תוכניות המתאר שלהם.

חמד עמאר: אין להם את הכסף הזה, לא מעבירים להם את הכסף הזה.

<צחי דוד: אין עוד תוכניות מתאר, אולי זה הסיפור.

<צחי דוד: משרד השיכון לא מבצע תוכניות מתאר - - -

חמד עמאר: אני מדבר על סעיף 1.

<צחי דוד: גם בסעיף 1.

חמד עמאר: אתה רושם משהו לא נכון?

<צחי דוד: - - - לא עושה תוכניות מתאר, היא עושה תוכניות מפורטות.

<צחי דוד: אם זה מתאר זה מינהל תכנון, זה פרויקט משותף - - -

חמד עמאר: מפורטות.

חמד עמאר: חסר להם כסף.

<צחי דוד: אם זה מפורטות אז אני לא יודע, אני לא מכיר.

חמד עמאר: לכן, מה שאני מבקש זה לעצור את ההעברה הזאת.

ניסן סלומינסקי: אתה יודע לפרט את סעיף 1 – 47 מיליון?

<צחי דוד: לא.

<צחי דוד: לא יודע את החלוקה בין היישובים.

ניסן סלומינסקי: אפילו בגדול?

<צחי דוד: החלטת הממשלה קובעת ועדות מקצועיות אזוריות וועדת היגוי עליונה.

<צחי דוד: בנוסף, יש כמובן אינפוט מקצועי של משרד השיכון איפה ניתן לקדם כרגע ואיפה לא.

<צחי דוד: למה ביישוב כזה או אחר – אני לא יודע.

חמד עמאר: היתה החלטה להעביר 120 מיליון לאזורי תעשייה.

חמד עמאר: התברר לי שלדרוזים לא העבירו שקל אחד.

אלעזר שטרן: ביקשתי את הרשימה וקיבלתי תשובה שזה יעבור בנפרד, וזה לא עבר.

ניסן סלומינסקי: בסעיף 5, מתוך ה-29 מיליון 22 מיליון הולכים לדרוזים?

<צחי דוד: כן.

ניסן סלומינסקי: אז אני מציע שנאשר את זה ואתה תגיש רביזיה, יהיה תלוי רק בך.

ניסן סלומינסקי: הם יצטרכו לשבת אתך ולסגור אתך את זה.

אלעזר שטרן: סליחה, גם אני מגיש.

אלעזר שטרן: אני בדואי.

ניסן סלומינסקי: חמד, אני נותן לך את הכוח.

אלעזר שטרן: אבל יש לי עוד שאלה.

אלעזר שטרן: למה אתם שמים את הדרוזים ואת הצ'רקסים יחד ואת הבדואים לחוד?

אלעזר שטרן: מה הדמיון בין ה - - -?

<צחי דוד: ההסבר לא יהיה טוב, אבל אסביר.

<צחי דוד: יש שתי החלטות ממשלה, אחת מדברת על המגזר הדרוזי והצ'רקסי ובהחלטה הזאת נקבע שיהיו תקנות ייעודיות להחלטה זו.

<צחי דוד: בנוסף, עברה החלטת ממשלה אחרת שקובעת שיהיו תקנות ייעודיות למגזר הבדואי בצפון.

<צחי דוד: דרך אגב, יש גם החלטת ממשלה – אנחנו לא דנים בה כרגע – על המגזר הבדואי בדרום.

אלעזר שטרן: את זה אנחנו יודעים.

סתיו שפיר: הסתכלת על הדפים שעברת, שקיבלתי עכשיו.

סתיו שפיר: כתבת: 570 יישובים המוגדרים באזורי עדיפות לאומית.

סתיו שפיר: זה לא עונה על השאלה איזה יישובים.

סתיו שפיר: אזורי עדיפות לאומית, כולנו יודעים שחלקם מוגדרים פוליטית וחלקם מוגדרים באמת סוציו-אקונומי.

סתיו שפיר: אחרי שינוי הקריטריונים של אזורי עדיפות לאומית, אז אני שואלת ספציפית.

<צחי דוד: לי אין את רשימת היישובים, אני לא יודע אם נקבעה.

<צחי דוד: יש קריטריונים שלפיהם המשרד בונה את תוכנית העבודה, פונה לרשויות ואומר להן: אלה הכללים.

<צחי דוד: מי שמקבל את הניקוד הכי גבוה, לפי הקריטריונים שאת רואה, הוא זה שיקבל.

<צחי דוד: אין לי כרגע רשימה ספציפית – יישוב זה מקבל ויישוב זה לא מקבל.

<צחי דוד: זה תוצאתי.

סתיו שפיר: אז למה צריכים עכשיו את הכסף?

<צחי דוד: אי אפשר לצאת בקול קורא לפני תקציב.

סתיו שפיר: לכמה יישובים אתם עומדים לתת תקצוב?

<צחי דוד: זה תלוי בשיעור ההשתתפות שיהיה בכל יישוב.

<צחי דוד: זה תלוי כמה מוסדות יוגשו בכל יישוב.

<צחי דוד: אפשר לקבל את זה תוצאתית.

סתיו שפיר: האם יהיה פיזור ברחבי הארץ?

סתיו שפיר: האם זה הולך להיות מרוכז באזור אחד?

<אריאל לוין: יהיה פיזור בכל הארץ.

סתיו שפיר: פיזור שווה בכל הארץ?

<אריאל לוין: לפי הקריטריונים.

משה גפני: מה זה משק סגור?

<צחי דוד: זו שיטה שבה אנחנו מפתחים את התשתיות לבנייה חדשה.

<צחי דוד: לצורך העניין, ביישוב ביתר עלית מחר משווקים 2,000 יחידות דיור.

<צחי דוד: אנחנו גובים מהקבלנים או מקבוצות הרכישה שמקבלות את המגרשים X שקלים עבור תשתיות – כבישים - - -

משה גפני: הבנתי.

משה גפני: אז למה מודיעין מפחיתים ומעלה אדומים מעלים?

<צחי דוד: המשרד ואנחנו משתדלים לקבוע באופן מידתי.

<צחי דוד: בעת בניית התקציב המשרד אומד באופן הכי טוב כמה עבודות פיתוח הוא הולך לבצע בכל יישוב ויישוב.

<צחי דוד: לדוגמה, במודיעין המשרד אמר: אני הולך לבצע עבודות ב-180 מיליון שקל; בחריש הוא אמר – נבצע ב-100 מיליון שקל.

משה גפני: בחריש אתם מוסיפים.

<צחי דוד: בחריש אנחנו מוסיפים הרבה.

משה גפני: לא הרבה, 20.

<צחי דוד: נכון, אתה צודק.

<צחי דוד: זו העברה שניה.

<צחי דוד: הוספנו כבר 300 בהעברה קודמת.

משה גפני: נצרת עלית – אתם מורידים; מודיעין – אתם מורידים.

<צחי דוד: בפועל, לעתים המכרזים לא מתחלקים קלנדרית לפי התוכניות שלנו, חלקם נדחים לשנה הבאה.

<צחי דוד: נצרת עלית זו דוגמה מצוינת.

<צחי דוד: למה אנחנו מורידים?

<צחי דוד: המכרזים שם נדחים קצת כי יש שם בעיות ביסוס קשות, זה שיפועים מאוד גדולים.

<צחי דוד: לכן המכרזים נדחים בחודשיים ויצאו בשנה הבאה.

<צחי דוד: לעומת זאת, בחריש קצב הפיתוח מואץ מאוד, הוא הולך מאוד מהר ואנחנו מגדילים להם.

<צחי דוד: עושים התאמות.

<צחי דוד: בכל מקרה, זה לא במימון מדינה, זה במימון גבייה.

ניסן סלומינסקי: אני מציע שנלך בדרך שאמרנו - נאשר את זה ואתה תגיש רביזיה.

אלעזר שטרן: גם אני - - -

ניסן סלומינסקי: תן לו לבד, תן לו לסדר את זה.

אלעזר שטרן: הוא יסדר עם הדרוזים, אני אסדר עם הבדואים.

ניסן סלומינסקי: מה הבעיה עם הבדואים?

אלעזר שטרן: כמו הדרוזים, אותו דבר - רשימה של היישובים.

ניסן סלומינסקי: את הרשימה תקבל בלי קשר.

ניסן סלומינסקי: את זה הוא ייתן לכולם.

אלעזר שטרן: רשימת היישובים, הבטחתם לי.

<צחי דוד: אין בעיה, נעביר את הפירוט ברמה היישובית.

ניסן סלומינסקי: מי בעד פנייה 240–242?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

חמד עמאר: אני מבקש רביזיה.

ניסן סלומינסקי: אוקיי, אושר.

ניסן סלומינסקי: חבר הכנסת עמאר מבקש רביזיה.

ניסן סלומינסקי: צחי, אני רוצה שנגמור עם הרביזיה עד יום שני.

ניסן סלומינסקי: בשבוע הבא ההעברות יהיו ביום שני.

ניסן סלומינסקי: תשבו אתו ותסגרו את הסיפור הזה.

ניסן סלומינסקי: פנייה 243–245.

<צחי דוד: הפנייה נועדה לתקצוב הנושאים הבאים: 29 מיליון שקלים למשרד לירושלים והתפוצות, בהתאם לסיכום בין המשרדים.

<צחי דוד: הסיבה שזה לא מתוקצב בבסיס היא שהמשרד הוקם בסמוך מאוד לאישור תקציב המדינה, הדברים לא יכלו להיסגר באותה עת ולכן הוא מתוקצב כעת על שינוייו ולא בבסיס התקציב.

<צחי דוד: 7 מיליון שקלים בהרשאה להתחייב עבור פיתוח אגן העיר העתיקה.

<צחי דוד: מדובר בתוכנית ממשלתית שהיא החל משנת 2005 והיא נמשכת.

<צחי דוד: אנחנו מתקצבים בהתאם לקצב הביצוע.

משה גפני: מה התוכנית?

<צחי דוד: תיכף ייכנס נציג המשרד ויסביר קצת יותר.

<צחי דוד: הוא פה.

<צחי דוד: 2.5 מיליון שקלים ליישום החלטת ממשלה 1539, תוכנית המיעוטים שדיברנו עליה קודם.

<צחי דוד: מדובר בתקציב לניהול התוכנית במשרד ראש הממשלה.

<צחי דוד: 2 מיליון שקלים להסברה וליווי תהליך החקיקה בכנסת של התוכנית להסדרת ההתיישבות הבדואית בנגב.

<צחי דוד: 1 מיליון שקלים - בהתאם להחלטת הממשלה 3708, להערכה ומחקר של התוכנית.

<צחי דוד: זו תוכנית של 1.2 מיליארד לקידום היישובים הבדואים וישנו רצון לבצע תהליך של הערכה ומחקר לאורך התוכנית.

משה גפני: 29.5 מיליון עבור המשרד לירושלים והתפוצות - למה זה הולך?

<חגי אליצור: אסביר מה ששלחנו לחלק מחברי הכנסת וגם לוועדה.

<חגי אליצור: יש כמה דברים שאנחנו עושים, ויש גם תהליכים - - -

שמעון סולומון: דרך אגב, למה לחלק מהחברים, למה לא לשלוח לכולם?

<חגי אליצור: ביקשו מאתנו אז שלחנו.

<חגי אליצור: שלחנו גם לוועדה עצמה.

סתיו שפיר: זה באמת רעיון טוב.

סתיו שפיר: אתם יכולים לשלוח את כל המידע שאתם שולחים לגבי כל שאלה שאנחנו שואלים לכולם.

<חגי אליצור: לך שלחנו.

סתיו שפיר: אני יודעת שלי שלחתם, אבל אני אומרת שתפיצו את זה כבר לכולם.

<חגי אליצור: שלחנו לוועדה ולאלה שביקשו ספציפית.

<חגי אליצור: חשבנו שזה מספיק.

ניסן סלומינסקי: בסדר, אז תעשו קבוע לכולם, או שנבקש מהוועדה שיפיצו לכולם.

<חגי אליצור: אין שום בעיה.

משה גפני: 29.5 מיליון.

<חגי אליצור: אסביר.

<חגי אליצור: אסביר מעט על תחום התפוצות.

<חגי אליצור: יש כמה וכמה תחומים שאנחנו עוסקים בהם, אפשר אותם לחלק לשלוש מטרות.

משה גפני: לפני שאתה מפרט – 29.5 המיליון האלה, מתי סוכם עליהם?

משה גפני: כשהוקמה הקואליציה?

<צחי דוד: ערב אישור תקציב המדינה.

משה גפני: אז למה זה לא היה בתקציב?

<צחי דוד: הסברתי – באותו שלב המשרד היה בשלבי הקמה.

<צחי דוד: היה צורך להפריד מהחלקים של ההסברה שנשארו במשרד ראש הממשלה.

<צחי דוד: לא ידענו לתקצב את זה - - -

ניסן סלומינסקי: חודש אחרי כן אף אחד לא ידע מי הוא השר על ירושלים ומי על התפוצות.

ניסן סלומינסקי: בסוף מישהו לקח את שניהם.

<חגי אליצור: כמו שצחי קודם, מכיוון שהמשרד הוקם ממש בסמוך, אנחנו פועלים בשלושה תחומים: חיזוק הזהות היהודית, בעיקר של צעירים בתפוצות, בכמה וכמה תוכניות.

<חגי אליצור: למשל, מה שאנחנו קוראים בגדול "החוויה בישראל ומפגש", שזה אומר להביא לפה צעירים.

<חגי אליצור: חלק נעשה במשרד ראש הממשלה - - -

משה גפני: זאת אומרת, יש כסף שמדינת ישראל משקיעה, חוץ מ"מסע" ו"תגלית", בבני נוער בחו"ל להביא אותם לארץ.

משה גפני: כמה כסף יש בתקנה הזאת?

ניסן סלומינסקי: זה להביא אותם או רק לתת להם שם?

<חגי אליצור: אנחנו משקיעים כסף גם שם וגם מביאים אותם לפה.

משה גפני: כמה כסף זה התוכנית?

<חגי אליצור: תלוי איזו תוכנית.

משה גפני: בגדול.

ניסן סלומינסקי: כמה אתם משקיעים שם וכמה אתם משקיעים כדי להביא אותם לפה?

אלעזר שטרן: ביחס לבני ישיבות חו"ל.

משה גפני: עוד פעם.

משה גפני: למה אתה מתערב במה שאני שואל?

אלעזר שטרן: אני יודע לאן זה הולך.

משה גפני: אל תקשיב לאחרים.

<חגי אליצור: יש לי מזל מאוד גדול שאני משרה מקצועית ולא פוליטית, אז אני לא מבין בזה.

<חגי אליצור: אבל אני רוצה להסביר מה שאני כן מבין.

<חגי אליצור: מתוך התקציב של 29.5 מיליון אנחנו משקיעים – מעבר ל"מסע" ו"תגלית" - בערך 5 מיליון שקלים בשביל להביא לפה והשאר לפעילויות שאנחנו עושים שם.

משה גפני: וזה כל התקציב או שזו תוספת לתקציב קיים?

<חגי אליצור: זו תוספת לתקציב.

משה גפני: בסך הכול הכללי אני שואל כמה.

<חגי אליצור: בסך הכול הכללי זה מתחלק גם כן משהו כזה.

<חגי אליצור: כיוון שהתוכניות הגדולות שמביאות לפה אנשים זה "תגלית" ו"מסע", שנמצאות במשרד ראש הממשלה מהרבה סיבות, אנחנו עושים לזה כל מיני השלמות.

<חגי אליצור: למשל, כמו גילאי תיכון שלא מגיעים עם משרד ראש הממשלה, למשל - - -

ניסן סלומינסקי: תוכנית "לפיד" זה קשור אליכם?

<חגי אליצור: תוכנית "לפיד" זה קשור אלינו.

<חגי אליצור: אנחנו אתם גם על תוכנית - - -

משה גפני: מה זה תוכנית "לפיד"?

ניסן סלומינסקי: זה לילדים שהסוכנות ואחרים אומרים שחבל להשקיע בהם.

ניסן סלומינסקי: המשרד הזה אומר להיפך, שההשקעה בצעירים - - -

סתיו שפיר: איזה נוער?

ניסן סלומינסקי: זה נקרא "לפיד", לא קשור ליאיר לפיד.

ניסן סלומינסקי: משקיעים בילדים - - -

משה גפני: לא חשוב.

משה גפני: כמה בסך הכול הכסף?

<חגי אליצור: סך הכול הכסף שבבסיס התקציב פלוס הסכום המלאה – אנחנו משקיעים 10 מיליון בשביל להביא לפה ושאר הכסף, שזה בערך 45 מיליון - - -

משה גפני: זאת אומרת, אנחנו מדברים על תוכנית של 55 מיליון.

משה גפני: למה זה לא יחד עם "מסע" ו"תגלית", בסעיף אחר שבו מביאים ילדים ש"מסע" ו"תגלית" לא מטפלים בהם?

משה גפני: מה, זו חלוקה פוליטית?

משה גפני: מה החלוקה?

<חגי אליצור: זו לא רק חלוקה פוליטית.

משה גפני: לא רק.

משה גפני: מה עוד?

<חגי אליצור: יש לזה גם משמעויות מאוד גדולות.

<חגי אליצור: "מסע" ו"תגלית" הן תוכניות מאוד מאוד גדולות, שבעיני יהדות התפוצות יש משמעות רבה למעורבות ראש הממשלה בדבר הזה, שזה נמצא אצלו, שהוא דואג לזה.

סתיו שפיר: יהדות התפוצות – כלומר שלדון.

ניסן סלומינסקי: לא.

ניסן סלומינסקי: אולי אגיד מילה אחרת, גפני.

ניסן סלומינסקי: שתי התוכניות האלו הן רק שליש.

ניסן סלומינסקי: יש שני שליש שנותנים הסוכנות או הנדבנים של הסוכנות, כמו ברונפמן ואחרים.

ניסן סלומינסקי: פה, כנראה, הם לא מוכנים להשקיע, לפחות מי שדיבר אתי במקרה.

משה גפני: מי לא מוכן להשקיע?

ניסן סלומינסקי: הסוכנות וכל האחרים לא משקיעים בגילאים האלה, הם אומרים שזה חבל.

ניסן סלומינסקי: לכן פה זו רק השקעה של המשרד, כנראה, בלי שותפות והשתתפות של אחרים.

משה גפני: השאלה היא למה זה לא נמצא במשרד אחד, עם סעיפים שונים, כמו שנהוג.

משה גפני: אז אתה רואה שפה זה תלמידים שהם מעל תיכון או לפני תיכון, ופה אתה רואה נערים בתיכון.

משה גפני: אם זה נמצא במשרדים שונים זה לא יעיל.

<חגי אליצור: אז אסביר בכל זאת איפה נמצאת היעילות.

סתיו שפיר: אוסיף שאלה: מה הכוונה לזהות יהודית, שאתם מחנכים?

ניסן סלומינסקי: לאט לאט.

ניסן סלומינסקי: קודם כול תסביר למה זה בשני משרדים.

<חגי אליצור: הנושא הזה הוקם במשרד ראש הממשלה, עוד לפני שהוקם משרד התפוצות.

<חגי אליצור: יש שר תפוצות משנת 2000, יש משרד תפוצות משנת 2009 בלבד.

<חגי אליצור: יש משמעות מאוד גדולה בעיני יהדות התפוצות לכך שפרויקטים מסדר גודל כזה נמצאים תחת חסותו של ראש הממשלה, וזה דבר מאוד חשוב.

<חגי אליצור: עם זאת אני אומר שבעניין היעילות, אנחנו במשרד יוצרים עכשיו – וזה חלק מהכסף שאנחנו צריכים – גם תוכנית אסטרטגית גדולה לממשלת ישראל עם יהדות התפוצות.

<חגי אליצור: כבר יש כמה וכמה צעדים, גם שהוצגו לראש הממשלה וגם בשיתוף עם יהדות התפוצות באופן מאוד עמוק, של כל העולם ולא רק צפון אמריקה, וגילאים שונים וכו'.

<חגי אליצור: אנחנו בונים תוכנית אסטרטגית שבתוכה ישתלבו "תגלית" ו"מסע".

<חגי אליצור: כל פרויקט יהיה במקום הכי ראוי לו, אבל תהיה במשרד התפוצות ראייה כללית של כל הפרויקטים ושל כל הגילאים.

משה גפני: הבנתי, זה בסדר – 55 מיליון.

משה גפני: מה שנראה זה שהממשלה מאוד דואגת היום להביא בני נוער מחו"ל לארץ.

ניסן סלומינסקי: לא הממשלה, המשרד הזה.

משה גפני: גם משרד ראש הממשלה.

משה גפני: זו פנייה שעומדת על סדר היום, ב"תגלית" ו"מסע".

ניסן סלומינסקי: אין שם צעירים, לצערי.

משה גפני: גם במשרד התפוצות יש כסף בשביל להביא אנשים לארץ.

ניסן סלומינסקי: קצת.

ניסן סלומינסקי: 10 מיליון, לצערי.

משה גפני: לא חשוב.

משה גפני: גם שם וגם פה.

משה גפני: זאת אומרת, הממשלה מאוד משקיעה בזה.

ראובן ריבלין: ודאי.

ניסן סלומינסקי: רב מוישה, אם זה יהיה תלוי בו, יש עוד מקור שמביא הרבה מאוד עולים – יותר מהתוכניות האלה - ולא מתוקצב כרגע.

ניסן סלומינסקי: אבל זה לא תלוי בו, לצערי.

ראובן ריבלין: אדוני היושב-ראש, זה חשוב, אבל למה תלמידי - - -

משה גפני: זה כן בו.

משה גפני: לא בו באופן אישי, אבל במשרד שלו.

ניסן סלומינסקי: גם במשרד שלו לא תלוי.

משה גפני: תלוי במשרד שלו.

משה גפני: גם אני הייתי פעם בקואליציה.

סתיו שפיר: חגי, אשמח לתשובה לשאלותיי.

<חגי אליצור: לגבי חיזוק זהות יהודית – אני חושב שאני מבין לאן השאלה מכוונת, אנסה לענות.

משה גפני: היא שואלת בתמימות.

סתיו שפיר: אני שואלת בצורה פשוטה.

סתיו שפיר: יש כל מיני זהויות יהודיות.

סתיו שפיר: תסתכל על החדר הזה – יש פה אנשים שלא מסכימים שיהודים אחרים הם יהודים.

משה גפני: לא, אין דבר כזה.

ראובן ריבלין: לפי ההלכה, בין שאת רוצה ובין שאת לא רוצה – את יהודיה.

משה גפני: בדיוק.

סתיו שפיר: יהודים כמו שצריך.

סתיו שפיר: יש את מינהלת הזהות היהודית, שחושבת שיהדות זה משהו אחד ויש אחרים שחושבים שיהדות זה משהו אחר.

סתיו שפיר: אותי מעניין מה הזהות היהודית שאתם מקדמים.

<חגי אליצור: הזהות היהודית היום, אפשר לומר שהיא מתחלקת לשני חלקים.

<חגי אליצור: אחד, כל מה שקשור ליהדות כתרבות באופן מאוד רחב, מאנשים שמסתכלים על זה כארון הספרים ואיזושהי תרבות מאוד כללית של עד תיקון עולם ועד הצד הכי שמרני, שמסתכל על הצד היהודי-דתי.

<חגי אליצור: כל הספקטרום הזה זה זהות יהודית, ואנחנו משתדלים, גם כתפיסת עולם וגם בצורה יעילה, לעבוד עם הארגוני השונים בחו"ל, כל אחד לפי תפיסת עולמו, בצורה שוויונית.

<חגי אליצור: יש לנו שיח עמוק עם כל הזרמים של היהדות.

משה גפני: אתם מדברים עם הרפורמים?

<חגי אליצור: אנחנו מדברים עם הרפורמים.

משה גפני: והקונסרבטיביים?

<חגי אליצור: ודאי.

משה גפני: מה אתם עושים אתם?

<חגי אליצור: למשל, אנחנו עושים אתם קשרים בין קהילות שלהם לישראל.

משה גפני: והם באים.

<חגי אליצור: לא הכול זה להביא אותם.

<חגי אליצור: יש גם להביא את ישראל לשם, זה גם חשוב.

<חגי אליצור: מאוד חשוב לקשור אותם לקהילות שלהם, כי הקהילות מפתחים הרבה - - -

משה גפני: אתם גם מביאים חרדים לישיבות, למשל?

משה גפני: אם בא אליכם מישהו בארצות-הברית ואומר: אני רוצה לבוא לביקור בארץ או לבוא ללמוד בארץ בישיבת מיר – אתם מביאים אותו?

משה גפני: עוזרים לו?

<חגי אליצור: התשובה היא שלא.

<חגי אליצור: המשרד שלנו לא עושה את זה.

משה גפני: תבוא כל יום, תאמין לי.

משה גפני: כולם מורחים אותי, אתה פה אומר את האמת.

זבולון כלפה: צחי, מי נותן את התשובות לגבי סעיפים 4 ו-5?

זבולון כלפה: אתה יכול להסביר לי, בבקשה - - -

משה גפני: אני לא דיברתי על עולים חדשים, הוא עוזר לבני נוער - - -

ראובן ריבלין: הרפורמים הם ציונים ואתם לא ציונים.

ראובן ריבלין: בשביל זה הוא עושה את זה.

חמד עמאר: בסעיף 3 פטרו את היישובים שמוכר להם בתוכנית.

<צחי דוד: רשימת היישובים המוגדרת בממשלה זה 13 יישובים.

חמד עמאר: אני יודע.

חמד עמאר: אני רוצה חלוקה ב-2.5 מיליון.

חמד עמאר: כל כסף שמועבר לתוכנית הזאת - - -

<צחי דוד: 2.5 זה ניהול התוכנית, זה לא ליישובים.

<צחי דוד: נשאלנו על זה וענינו.

<צחי דוד: ספציפית הסעיף הזה במשרד רוה"מ זה ניהול התוכנית ולא ליישובים.

<צחי דוד: זה למינהלת התוכנית – להערכה, בקרה, בקר מלווה.

משה גפני: למה אתם מביאים בפנייה אחת גם את הזהות היהודית וגם את מגזר המיעוטים?

חמד עמאר: תוכנית חומש לפיתוח של יישובים.

<צחי דוד: זה הכול נמצא תחת משרד רוה"מ – גם הרשות להסדרת היישובים הבדואים וגם משרד ההסברה והתפוצות.

חמד עמאר: אבל זו תוכנית חומש לפיתוח כלכלי של יישובים, לא למשרד.

חמד עמאר: מה זה קשור - - -?

<צחי דוד: לטובת הניהול של התוכנית.

<צחי דוד: התוכנית היא 800 מיליון שקל.

<צחי דוד: כשאתה עושה תוכנית כזאת גדולה אתה רוצה ללוות אותה באיזשהו מחקר מלווה, באיזשהם מדדים – האם אתה עומד במדדי התוכנית, לא עומד במדדי התוכנית, איזה תפוקות אתה שם, אתה רוצה ייעוץ.

<צחי דוד: 2.5 מיליון זה לניהול התוכנית.

חמד עמאר: כל מה שתביא בתוכנית הזאת, אני רוצה את זה יישובי.

חמד עמאר: כמה כל יישוב מתוך ה-13 מקבל.

<צחי דוד: על כל התוכנית, כל ה-800 מיליון, לא על ה-2.5 מיליון.

חמד עמאר: על כל מה שאתה מביא לתוכנית.

חמד עמאר: כל יישוב – כמה הוא מקבל.

חמד עמאר: יש שישה יישובים דרוזים שם.

אלעזר שטרן: אני מבקש אותו דבר על היישובים הבדואים.

זבולון כלפה: לגבי סעיפים 4 ו-5 לא קיבלתי תשובות.

זבולון כלפה: מה המשמעות של סעיף 4 – ליווי תהליך החקיקה?

זבולון כלפה: למה צריך כסף?

זבולון כלפה: מה זה, אנשים שהם לא עובדים, לא מקבלים משכורת?

<צחי דוד: לא קשור.

<צחי דוד: זה הסברה.

זבולון כלפה: הסברה אצל מי?

<צחי דוד: הליך החקיקה - - -

זבולון כלפה: גם אשמח לדעת מי עושה את זה.

<צחי דוד: המטה להסדרת התיישבות - - -

זבולון כלפה: מה זה הרשות ומה זה המטה?

<צחי דוד: יש את הרשות להסדרת התיישבות הבדואים.

<צחי דוד: היא יושבת בבאר שבע ותפקידה לבצע בפועל עסקאות ופיתוח ביישובים.

<צחי דוד: יש את המטה שיושב אצל ראש הממשלה, הוא נקרא מטה היישום של ההחלטה.

<צחי דוד: תפקידו: 1.

<צחי דוד: ללוות את הליך החקיקה; 2.

<צחי דוד: לקדם את תוכנית הפיתוח של 1.2 מיליארד; 3.

<צחי דוד: לבצע, בין היתר, עוד פעולות, גם פעולות הסברה.

<צחי דוד: במקביל להליך החקיקה הציפייה היא שהציבור הבדואי ייענה לגזרים ולמקלות המוצעים במסגרת התוכנית.

זבולון כלפה: אני רוצה לחדד.

זבולון כלפה: אתה אומר שהליווי של החקיקה וההסברה מוטל על המטה, והרשות מופקדת על הביצוע בשטח.

זבולון כלפה: בפועל, אני רוצה לחדש לך, אתמול היה כבר הדיון הרביעי בחוק.

זבולון כלפה: היתה פה נציגות נכבדה מאוד של הרשות ושניים או שלושה נציגים של המטה – יש אחד שהוא בכמה כובעים, היועץ המשפטי אמר שהוא גם פה וגם שם.

זבולון כלפה: לא הבנתי איך זה יכול להיות כי לכאורה אחד מבקר ואחד מבוקר, אז היה קצת משונה.

זבולון כלפה: אני לא מבין את זה.

זבולון כלפה: אולי יש פה משהו מיותר, אולי אפשר להעביר את זה למשהו אחר.

ניסן סלומינסקי: אז יכול להיות שתשב אתו אחר כך, כי יש לנו כאן

ניסן סלומינסקי: כל כך הרבה לפני כן והשעון - - -

זבולון כלפה: שאגיש רביזיה אתה אומר.

ניסן סלומינסקי: אל תגיש רביזיה.

ניסן סלומינסקי: תסגור אתו, עם צחי תדע לסגור לפני כן, אני חושב.

ניסן סלומינסקי: לא צריך רביזיה.

ניסן סלומינסקי: תעשה איך שאתה מבין.

משה גפני: אחרי מה שהוא אמר, אני רוצה להקריא לכם קטע קטן שפרסם היום חיים לוינסון ב"הארץ".

משה גפני: הדוד שלי אביגדור, רב מכובד המתגורר במדינת ניו-ג'רסי, העמיד 11 ילדים.

משה גפני: כולם ממשיכים ללימודים תורניים גבוהים ויכלו ללמוד קרוב לבית בישיבת לייקווד היוקרתית בארצות-הברית.

משה גפני: אך במקום זאת הם עשו מעשה ציוני ובאו ללמוד בישיבות בריסק ומיר אשר בירושלים.

משה גפני: אם הם היו מגיעים ארצה למסע תענוגות במסגרת "תגלית", בני דודיי היו מחובקים מכל עבר.

משה גפני: הנה ציונים אמריקנים יהודים שבוחרים להכיר את שורשיהם בארץ, וכו'.

משה גפני: ובסוף הוא אומר: אבל היות שהם בחרו לבוא לא למסע תענוגות אלא לבוא לארץ לישיבות מיר ובריסק, שר האוצר לפיד לא מממן אותם בכלל, בגלל שהם נחשבים בעיניו טפילים.

ניסן סלומינסקי: אתה יודע את עמדתנו.

ניסן סלומינסקי: כרגע זה מוקפא.

משה גפני: למה אתם לא עוזרים גם לחרדים?

משה גפני: השר שלכם דתי.

<חגי אליצור: כמו שאמרתי, אני לא איש פוליטי.

משה גפני: טוב, תבוא כל יום.

משה גפני: יהיו לי שאלות - - -

ניסן סלומינסקי: בעד אישור העברה 243–245?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: פנייה 243–245 אושרה.

משה גפני: רביזיה.

זבולון כלפה: גם אני.

אלעזר שטרן: גם אני, על 5 של האוכלוסייה הבדואית.

ניסן סלומינסקי: טוב, תודה.

ניסן סלומינסקי: יש כאן בקשה של אמא שצריכה לטפל בילדיה.

ניסן סלומינסקי: היא נמצאת פה כבר הרבה זמן.

ניסן סלומינסקי: יש כאן כמה העברות של עודפים, אז בואו נעביר את זה קודם כדי שנוכל לשחרר אותה.

ניסן סלומינסקי: בקשה מספר 30-004.

<אופיר להב: הפנייה נועדה לתקצב עודפים משנה שעברה בסך 6.7 מיליון שקלים.

<אופיר להב: אלה עודפים מחויבים שהיו באוויר.

<אופיר להב: הם לא עברו עם העודפים המחויבים כי זה היה עדיין בתהליך מכרזי, עוד לא נקבע הספק.

<אופיר להב: מאז כבר נקבע הספק בחודשים האחרונים.

ניסן סלומינסקי: זו למעשה הודעה.

ניסן סלומינסקי: מי בעד?

ניסן סלומינסקי: בעד – רוב

ניסן סלומינסקי: בקשה מס' 30-006 אושרה.

ניסן סלומינסקי: תודה.

ניסן סלומינסקי: בקשה 06-011.

<ליאת פרוינד: סך הכול 6.161 מיליון שקלים עודפים מחויבים באוויר.

<ליאת פרוינד: מחכים לקבל את זה בסוף השנה.

<ליאת פרוינד: הודעה לוועדה.

<ליאת פרוינד: אלה הליכים שהתחילו כבר בסוף השנה שעברה על בסיס התקציב שהיה קיים אז.

<ליאת פרוינד: מדובר על עודפים שעוברים מ-2012 לתקציב 2013.

<ליאת פרוינד: ממש דומה למשרד הקליטה, אותו עיקרון.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: בקשה מס' 06-011 אושרה.

ניסן סלומינסקי: תודה, אושר.

ניסן סלומינסקי: בבקשה, משרד הרווחה.

ניסן סלומינסקי: פנייה מספר 23-005.

<גיא הרמתי: הפנייה נועדה להעברת 10 מיליון שקלים עודפים מחויבים משנת 2012.

<גיא הרמתי: 9 מתוכם לפרויקט "אשת חיל" לעידוד תעסוקת נשים במגזר הערבי, ו-1 מיליון מתוכם לעידוד תעסוקת מוגבלים.

ניסן סלומינסקי: מי בעד אישור הבקשה?

אלעזר שטרן: יש לי שאלה.

אלעזר שטרן: המגזר הערבי, עד עכשיו עשינו פה כל הזמן הפרדה בין צ'רקסים, דרוזים ובדואים.

אלעזר שטרן: כשאתה אומר "המגזר הערבי", למה זה?

<גיא הרמתי: זה לכל מגזר המיעוטים, בלי הבחנה.

ניסן סלומינסקי: מי בעד אישור העודפים המחויבים בסעיף 23-005?

ניסן סלומינסקי: בעד – רוב

ניסן סלומינסקי: בקשה מס' 23-005 אושרה.

ניסן סלומינסקי: תודה, אושר.

ניסן סלומינסקי: פנייה 55-003.

ניסן סלומינסקי: יש כאן נציג של האוצר?

ניסן סלומינסקי: זה עודפים מחויבים.

ניסן סלומינסקי: אז אתם משוחררים.

זבולון כלפה: אז הבקשה הזו נשארת לפעם הבאה.

ניסן סלומינסקי: כן.

ניסן סלומינסקי: פנייה 252-253.

ניסן סלומינסקי: צחי, בבקשה.

<צחי דוד: הפנייה היא בתקציב הרגיל של משרד השיכון.

<צחי דוד: 5 מיליון שקלים לשיקום שכונות חברתי, להגדלת היקף הפעילות.

<צחי דוד: הסיבה שזה מתוקצב - - -

אלעזר שטרן: ניסן, אני מבקש לא לדון.

ניסן סלומינסקי: הוא יסביר ואתן לך להגיד.

<צחי דוד: הסיבה שזה מתוקצב השנה כי המשרד החליט להסיט עוד תקציבים לשיקום שכונות חברתי ממקורות פנימיים של המשרד.

<צחי דוד: 600,000 שקלים לבדיקת בקשות סיוע, בהתאם לקצב הפעילות, עבור החברות המשכנות הקטנות.

<צחי דוד: זה לא "עמידר" ולא "עמיגור".

<צחי דוד: יש לנו "חלד", "שקמונה", "פרזות".

<צחי דוד: מי שמבצע את בדיקת בקשות הסיוע זה המשרד.

<צחי דוד: היו יותר בקשות השנה ויש צורך בתגבור הפעילות ב-600,000 שקלים.

<צחי דוד: תקצוב הוצאה מותנית בהכנסה של 4 מיליון שקלים בשל שינוי בנהלי רישום הכנסות מקנסות במכרזים.

<צחי דוד: המשרד מנהל המון מכרזים – בתחום הפיתוח ובתחומים אחרים.

<צחי דוד: לעתים הוא קונס את הזוכים, יש צורך לרשום את ההכנסות האלה, עד היום הן לא נרשמו.

<צחי דוד: זה בהתאם לנהלי העבודה.

<צחי דוד: ותקצוב שלוש משרות לתחום ההתחדשות העירונית – בהתאם למטלות שנוספו למשרד בהחלטת ממשלה 376 שעניינה קידום מדיניות לאומית להתחדשות עירונית.

<צחי דוד: זו החלטת ממשלה שקובעת את אופן ניהול ההתחדשות העירונית, מעקב אחר פרויקטים.

<צחי דוד: הוטלו על משרד השיכון הרבה מאוד משימות, והוחלט לתקצב אותו בשלוש משרות נוספות במסגרת החלטת הממשלה.

ניסן סלומינסקי: אלעזר, היו לך שאלות.

אלעזר שטרן: לא קיבלתי תשובה קודם על 252–253.

ניסן סלומינסקי: מה היתה השאלה?

אלעזר שטרן: בסעיפים האלה מעבירים כספים לשיקום שכונות חברתי במגזרים שונים.

אלעזר שטרן: מדוע כעת מעבירים כספים נוספים בפנייה נפרדת לשיקום שכונות חברתי?

אלעזר שטרן: היכן השכונות שצפויות לקבל את התוספות התקציביות ומדוע נבחרו מתוך כלל השכונות שבפרויקט?

אלעזר שטרן: זהו.

<צחי דוד: בקובץ עניתי על השאלה הזאת.

אלעזר שטרן: לא.

<צחי דוד: עניתי.

<צחי דוד: אני לא יודע למה זה לא הגיע.

<צחי דוד: אני מוכן לענות על זה פה.

ניסן סלומינסקי: יכול להיות שמישהו אחר קיבל תשובה על זה?

<צחי דוד: זה מגיע במרוכז.

ניסן סלומינסקי: יסתכלו, יכול להיות שבשוגג לא הגיע.

<צחי דוד: אני מתנצל שהתשובה לא הגיע, חבר הכנסת שטרן.

<צחי דוד: אני לא יודע למה, נבדוק את זה אצלנו.

<צחי דוד: פרויקט שיקום שכונות - - -

אלעזר שטרן: יש עוד תשובות שלא הגיעו, על יועצים ודברים כאלה.

ניסן סלומינסקי: צחי ואלעזר, יש לנו בעיה.

ניסן סלומינסקי: באחריות ענית?

<צחי דוד: כן.

<צחי דוד: אני לא יודע למה זה לא הגיע.

אלעזר שטרן: נחכה עד יום שני.

ניסן סלומינסקי: הוא יודע לתת תשובות בעל פה.

ניסן סלומינסקי: אנחנו מתעקשים שהתשובה לא הגיעה, אבל אם הוא אומר שהוא נתן אז יכול להיות שנפל בשוגג.

אלעזר שטרן: גם אליכם לא הגיע.

ניסן סלומינסקי: זה אותו קובץ.

<טמיר כהן: כן.

<טמיר כהן: גם אצלנו לא הגיע.

ניסן סלומינסקי: אם הוא לא היה נותן תשובה היינו עוצרים את זה, כמו שביקשת.

אלעזר שטרן: אני מבקש לעצור את זה עד השבוע הבא.

ניסן סלומינסקי: השאלה רק אם אתה מקבל את מה שהוא אומר.

אלעזר שטרן: הוא אחלה בחור, זה לא קשור.

אלעזר שטרן: אני רוצה לראות את התשובות, לקרוא ולחשוב על אותן תשובות.

אלעזר שטרן: זאת התרבות שקבענו פה, אלה הנהלים.

אלעזר שטרן: יכול להיות שזו באמת תקלה, יכול להיות שזה חלק מתרבות.

ניסן סלומינסקי: אז כדי שלא יהיו תקלות כאלה, אם מישהו לא מקבל תשובה על שאלה מסוימת - - -

<טמיר כהן: הרי הם מקבלים את התשובות מאתנו מיד כשהאוצר עונה להם.

<טמיר כהן: אתם יכולים להעיר את תשומת ליבנו שלא הגיע.

אלעזר שטרן: כשיש ריבועים ריקים אני מניח שאתם רואים את זה.

<טמיר כהן: אנחנו לא יכולים לעבור על הכול.

<טמיר כהן: תגידו לנו ונעביר את זה הלאה.

אלעזר שטרן: יש פה שני דברים.

אלעזר שטרן: יש שאלות שלא מקבלים עליהן תשובות ויש שמקבלים תשובות שהן חרטבונה.

ניסן סלומינסקי: מסכים אתך.

אלעזר שטרן: אם אתם רוצים שזה יהיה סבב שני מולכם – אין לי בעיה.

ניסן סלומינסקי: לא, רק להסב תשומת לב.

ניסן סלומינסקי: כי דבר כזה - - -

אלעזר שטרן: בסדר, ניסן, הבנתי את זה.

אלעזר שטרן: ממחר בבוקר את השאלות או את ההערות שיש לנו על תשובות לא מספקות נעביר דרככם.

<טמיר כהן: אין בעיה.

<טמיר כהן: תעבירו ונעשה על זה עוד חידוד.

<טמיר כהן: בשמחה.

ניסן סלומינסקי: צחי, עד יום שני תדאג להעביר לו את זה.

ניסן סלומינסקי: טמיר, הנושא הזה יעבור ביום שני ואז כבר נוכל להצביע, לא לדון.

ניסן סלומינסקי: פנייה 258–261.

ניסן סלומינסקי: נעשה את זה בזריזות.

אלעזר שטרן: אותו דבר.

ניסן סלומינסקי: גם פה לא קיבלת?

ניסן סלומינסקי: צחי, אתה שלחת?

<צחי דוד: כן.

<צחי דוד: אני זוכר אפילו ששאלו מי החברה שזכתה ורשמתי.

<צחי דוד: אולי זה נשלח לפני שזה נשמר.

אלעזר שטרן: הדברים האלה נכונים עד 261.

ניסן סלומינסקי: טוב.

ניסן סלומינסקי: תדאג להעביר את זה ואז כבר נצביע ישר.

ניסן סלומינסקי: יש כאן הבהרה לגבי אגן העיר העתיקה.

<צחי דוד: הפנייה קודם היתה בנוגע לריכוז התוכנית במשרד רוה"מ.

<צחי דוד: פה משרד רוה"מ מעביר למשרד השיכון לאבטחת הר הזיתים.

ניסן סלומינסקי: הבנתי.

ניסן סלומינסקי: ומה זה סעיף 1?

<צחי דוד: כמו שנשאלנו על-ידי חבר הכנסת והתשובה, לצערי, לא הגיעה – משרד ראש הממשלה משתתף בתוכניות עבודה של המשרדים.

<צחי דוד: במקרה הזה זכתה חברת "רותם אסטרטגיה", מלווה את משרד הבינוי והשיכון בביצוע תוכניות העבודה שלו וגם עשתה לו עבודה נוספת על הצורך בעובדים זרים בענף הבניין.

<צחי דוד: משרד ראש הממשלה מעביר 566,000 שקל למשרד השיכון בגין תוכניות אלה.

ניסן סלומינסקי: אוקיי, הבנתי.

ניסן סלומינסקי: לא נצביע עד שיעברו התשובות, וביום שני רק נצביע על זה, כבר לא נדון.

ניסן סלומינסקי: פנייה 262–265.

<אורי שיינין: הפנייה נועדה להעברת 7 מיליון שקלים מתקציבי משרד הרווחה, החינוך והבריאות לתקני שירות אזרחי לאומי ולתקצוב מעטפת של תקנים לנוער במצוקה.

<אורי שיינין: התקנים פה הם תקנים למגזר הערבי ותקנים של אנשים עם מוגבלות, על פי הפירוט שציינתי בפנייה.

חמד עמאר: כמה עולה תקן לשירות אזרחי?

<אורי שיינין: איזה תקן?

חמד עמאר: תקן של בחור שעושה את השירות האזרחי, השירות הלאומי.

<אורי שיינין: אם אנחנו מדברים על המגזר הערבי זה 19,000 שקל בשנה.

<אורי שיינין: כשאנחנו מדברים על תקנים של בריאות נפש זה משתנה, אבל ספציפית פה זה באזור 23,000 שקלים בשנה לכל תקן.

חמד עמאר: למה פה זה 19,000 ופה 23,000?

<אורי שיינין: לאנשים עם מוגבלויות, בגלל שיש הוצאות נוספות כמו ליווי, רכז אחד ל-30 אנשים ודברים כאלה אז ההוצאות קצת יותר גבוהות.

סתיו שפיר: אלה מטרות מבורכות, אבל יש איזושהי סיבה למה לא עניתם לנו על השאלות ששלחנו?

<אורי שיינין: למה לא ענינו?

סתיו שפיר: לא קיבלנו תשובות.

<אורי שיינין: אם אני לא טועה, חבר הכנסת שטרן שאל שאלה וקיבל תשובה.

סתיו שפיר: אני שאלתי כמה שאלות ולא קיבלתי תשובות.

סתיו שפיר: שוב, מדובר בפנייה מבורכת, אבל לא קיבלתי תשובה.

<אורי שיינין: יכול להיות שפספסתי את השאלה שלך כי ראיתי אותה אצל חבר הכנסת שטרן והשבתי שם.

<אורי שיינין: אם כן, שגגה נפלה מתחת ידי.

<אורי שיינין: אני מתאר לעצמי שאם הייתי שם לב לשאלה הייתי כותב אותה.

<אורי שיינין: אם יש שאלה ספציפית שאוכל להתייחס אליה, אז בשמחה.

סתיו שפיר: שאלתי שאלות כלליות: כמה אנשים הולכים ליהנות מהתקנים האלה.

<אורי שיינין: אני יכול לפרט, מעבר למה שנכתב.

<אורי שיינין: התקנים של הבנות במגזר הערבי - בסך הכול זה 850 תקנים.

<אורי שיינין: חלקם זה תקצוב שנתי חלקם תקצוב של חלקיות שנה.

<אורי שיינין: לגבי תקני הבריאות – 150 תקנים.

<אורי שיינין: לגבי המעטפת – מעטפת ל-300 תקנים.

<אורי שיינין: שוב, אני מצטער שפספסתי את השאלה שלך.

<אורי שיינין: ראיתי את השאלה של חבר הכנסת שטרן, אם הייתי רואה את שלך הייתי עונה.

ניסן סלומינסקי: מי בעד פנייה 262–265?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פנייה 262–265 אושרה.

ניסן סלומינסקי: תודה, הפנייה אושרה.

ניסן סלומינסקי: 266–267.

<נעה היימן: ההעברה היא ממשרד התיירות, בגובה של 5.8 מיליון שקלים, למשרד החינוך עבור תקצוב הפיתוח של אכסניות הנוער של הגוף שנקרא אנ"א – איגוד אכסניות נוער בארץ ישראל.

ניסן סלומינסקי: בוא נעבור הלאה כי אנחנו בלחץ וכאן יש לנו הרבה שאלות.

זבולון כלפה: אשמח שנברר אותן אחר כך.

<נעה היימן: שאלו אותנו את השאלות האלה וענינו עליהן גם לחבר הכנסת שטרן וגם לחברת הכנסת שפיר.

ניסן סלומינסקי: מאה אחוז.

ניסן סלומינסקי: אני כרגע לא מעלה את זה.

ניסן סלומינסקי: את אחראית על זה?

ניסן סלומינסקי: ארצה אחר כך לדבר אתך בעניין.

ניסן סלומינסקי: פנייה 268–269.

<נעה היימן: הפנייה נועדה להעברת 3.8 מיליון שקלים מתקציב המשרד לאזרחים ותיקים למשרד החינוך עבור פעילויות שמשרד החינוך מבצע והמשרד לאזרחים ותיקים מתקצב:

<נעה היימן: 1.3 לחידוש הביתן היהודי באושוויץ - הפרויקט הסתיים, וזה התשלום האחרון בנושא; 1.5 למיזמים משותפים עם "יד ושם" – זה בעיקר מיזמים של איסוף עדויות של ניצולים בכל מיני מיזמים של איסוף עדויות, עדויות בקבוצה, עדויות ביחידים; 1 מיליון שקלים למיזם "והגדת לבנך".

<נעה היימן: נשאלנו על זה שאלות.

<נעה היימן: מי שמבצע את המיזם זה יד בן צבי, והם - - -

זבולון כלפה: זה מיזם שלהם לאיסוף מידע לגבי יוצאי צפון אפריקה, לא? זה פיילוט קטן כרגע, במגדל העמק וב - - -

<נעה היימן: כן.

<נעה היימן: זה לאיסוף עדויות והמורשת של יהדות צפון אפריקה ומדינת איראן בפרט.

סתיו שפיר: למה - - - במשרד החינוך?

<נעה היימן: כי זו הדרך של המשרד לאזרחים ותיקים להישאר מעורב בתוך הפרויקט ולהחליט לאן הוא רוצה לתת את הכסף ואיזה פעילויות הוא מעדיף.

<נעה היימן: בגלל שמשרד החינוך הוא זה שמתקצב את "יד ושם" צינור הביצוע לנושא הוא במשרד החינוך, אבל זה טכני במהותו.

ניסן סלומינסקי: זו העברה ממשרד למשרד.

ניסן סלומינסקי: זה מתוקצב במשרד לגמלאים ועכשיו מעבירים.

ניסן סלומינסקי: מי בעד אישור פנייה 268–269?

ניסן סלומינסקי: בעד – רוב

ניסן סלומינסקי: פנייה מס' 268–269 אושרה.

ניסן סלומינסקי: תודה, אושר.

ניסן סלומינסקי: העברה אחרונה – 270–271.

<שלמה פשקוס: הפנייה היא פנייה בתקציב המדען הראשי של משרד הכלכלה.

<שלמה פשקוס: היא נועדה להעביר כ-15 מיליון שקל בהרשאה להתחייב וכ-12 שקל במזומן ממשרד המדע למדען הראשי למימון פרויקטים בתחום החלל.

<שלמה פשקוס: במסגרת תוכנית החלל האזרחית משרד המדע גם תומך בחברות שעוסקות בתחום החלל.

<שלמה פשקוס: מי שמבצע את זה הוא המדען הראשי במשרד הכלכלה עקב המומחיות שלו בתמיכה בפרויקטים של מחקר ופיתוח בחברות.

<שלמה פשקוס: בנוסף, הפנייה נועד לבצע שינוי פנימי בתקציב הסעיף ולהוסיף כ-149 מיליון שקלים בהרשאה להתחייב לתקציב המדען הראשי במשרד הכלכלה ולעשות שינויים פנימיים במזומן של כ-25 מיליון שקלים לפרויקטים שהם בהרשאה להתחייב, לפי קצב הביצוע שלהם.

<שלמה פשקוס: היתה תחזית מסוימת במענקי מו"פ לשלבים שהביצוע במזומן הולך להיות מעט נמוך מהצפוי ובמענקי מחקר ופיתוח - - -

ניסן סלומינסקי: אתם הולכים לחזק את המדען הראשי?

<שלמה פשקוס: תוספת הרשאה זה חיזוק המדען הראשי.

ניסן סלומינסקי: אני חושב שזה חשוב מאוד.

ניסן סלומינסקי: זה אחד הדברים היותר חשובים לחיזוק המדען הראשי, כי דרך זה פורצים הרבה מאוד דברים והוא תומך בהרבה מאוד סטרט-אפ.

ניסן סלומינסקי: מי בעד אישור פנייה 270–271?

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: נמנעים - 1

ניסן סלומינסקי: תודה, אושר.

ניסן סלומינסקי: אני נועל את הישיבה.